PRITARTA

Kretingos rajono savivaldybės administracijos direktoriaus

2017 m. birželio 30 d. įsakymu Nr. A1-592

**KRETINGOS MOKYKLOS–DARŽELIO „ŽIBUTĖ“**

**IKIMOKYKLINIO UGDYMO PROGRAMA**

**„ ŽIBUTĖS ŠALYJE“**

# I. BENDROSIOS NUOSTATOS

Sparčiai keičiantis visuomenei bei technologijoms kinta ir požiūris į vaiką, jo ugdymąsi bei institucinį ugdymą. Šiandienos vaikai, jų poreikiai ir patirtis yra kitokie, negu šiuolaikinių suaugusiųjų vaikystėje. Pripažindami nuostatą, kad visi vaikai yra skirtingi, suprantame, kad vienas iš aktualiausių uždavinių mūsų auklėtojams ir kitiems pedagogams – suprasti vaikus, atpažinti jų poreikius, personalizuoti jų ugdymąsi, t. y. kurti kiekvieno vaiko individualumą atitinkančias ugdymo ir ugdymosi situacijas bei aplinkas, gerbti kiekvieną vaiką kaip žmogų, priimti asmenybę, kuri gali ir turi išmokti, sugebėti mokytis, dirbti, ateityje priimti visai visuomenei svarbius sprendimus.

Kretingos mokyklos–darželio „Žibutė“ (toliau – Mokykla) ikimokyklinio ugdymo programos „Žibutės šalyje“ paskirtis - padėti vaikui įgyti įgūdžių, gebėjimų, mokėjimų gyventi besikeičiančiomis šiuolaikinės visuomenės sąlygomis.

Rengiant ir tobulinant Kretingos mokyklos–darželio „Žibutė“ ikimokyklinio ugdymo programą „Žibutės šalyje“ (toliau – programa) atsižvelgta į Lietuvos Respublikos Konstituciją (1992), Vaiko teisių apsaugos pagrindų įstatymą (1996) ir jo pakeitimus (2017), Lietuvos vaikų ikimokyklinio ugdymo koncepciją (1989), Lietuvos Respublikos Švietimo įstatymą (2011), Kretingos rajono savivaldybės tarybos sprendimus Mokyklos nuostatus (2012) ir kitus veiklos dokumentus, Programa tobulinta vadovaujantis Ikimokyklinio amžiaus vaikų pasiekimų aprašu (2014), Ikimokyklinio ugdymo metodinėmis rekomendacijomis (2015), Ikimokyklinio ugdymo programų kriterijų aprašu (2011 nauja redakcija) ir jo pakeitimais (2017).

## 1.1. Duomenys apie ikimokyklinio ugdymo programos teikėją:

Mokyklos oficialusis pavadinimas – Kretingos mokykla–darželis „Žibutė“,

trumpasis pavadinimas – Mokykla–darželis „Žibutė“ (m/d „Žibutė“). Mokykla įregistruota Juridinių asmenų registre, kodas 190278776.

Teisinė forma – biudžetinė įstaiga.

Priklausomybė – savivaldybės mokykla.

Savininkas – Kretingos rajono savivaldybė.

Grupė – bendrojo ugdymo mokykla, kodas 3120.

Tipas – pradinė mokykla, kodas 3122.

Paskirtis – pradinės mokyklos tipo mokykla–darželis, kodas 31221200.

Pagrindinė veiklos sritis – Švietimas (kodas 85);

pagrindinė veiklos rūšis - pradinis ugdymas (kodas 85.20),

kitos švietimo veiklos rūšys – priešmokyklinis ugdymas (kodas 85.10.20),

ikimokyklinis ugdymas (kodas 85.10.10).

Mokymo kalba – lietuvių.

Mokymo forma – dieninė.

Buveinė - Mėguvos g. 16, LT-97140 Kretinga.

Telefonas/faksas (8-445) 79 341.

El. pašto adresas – [zibutemd@zibute.kretinga.lm.lt](mailto:zibutemd@zibute.kretinga.lm.lt)

Internetinės svetainės adresas – [www.zibute.kretinga.lm.lt](http://www.zibute.kretinga.lm.lt)

## 1.2. Vaikai ir jų poreikiai:

Mokyklateikia ikimokyklinio ugdymo paslaugas vaikams nuo 2-3 iki 5(6) metų. Mokyklos ugdytinių daugumą sudaro lietuvių šeimų, deklaravusių savo gyvenamąją vietą Kretingos savivaldybėje, vaikai. Į darželį vaikai priimami vadovaujantis Vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupės tvarkos aprašu, grupės formuojamos atsižvelgiant į miesto metų ikimokyklinio ugdymo poreikius, pirmenybę teikiant amžiaus kriterijui. Nesusidarius pilnai vieno amžiaus grupei, sudaromos mišrios grupės Vaikai, turintys nedidelių ir vidutinių specialiųjų ugdymosi poreikių dėl kalbos ir kalbėjimo ar kitų sutrikimų, integruojami į bendrojo ugdymo grupes, jiems teikiama logopedo ir specialiojo pedagogo pagalba.

Į Mokyklą vaikai ateina turintys skirtingą socialinę patirtį, nevienodą fizinį, intelektinį ir emocinį išsivystymo lygį. Jie skirtingai auga, nevienodai vystosi gebėjimai ir įgūdžiai, savęs vertinimas, pasitikėjimas savimi ir kitais. Vaikų gyvenimo ritmas individualus – skirtingai jaučia, patiria, nevienodais būdais ir stiliumi pažįsta pasaulį. Kasmet pastebime vaikus, turinčius ypatingų individualių gebėjimų (dailei, muzikai, akademinei sričiai ir kt.), taip pat vaikus, turinčius vystymo(si), kalbos bei elgesio sutrikimų. Todėl vaikų ugdymosi poreikiai yra skirtingi. Didžioji dauguma vaikų auga pilnose, socialiai saugiose, motyvuotose ir aprūpintose šeimose, tačiau šalia to, kasmet vis dažniau pasireiškia ir negatyvūs socialiniai išorės veiksniai - gausėja rizikos grupės ir socialiai remtinų šeimų, didėja vaikų, gyvenančių problemiškose šeimose, skaičius, išlieka ryški kai kurių vaikų socialinio, pedagoginio apleistumo grėsmė, tėvų per didelis užimtumas arba abejingumas vaiko ugdymui(si), gyvenimas užsienyje, didina ikimokyklinio amžiaus vaikų, o vėliau ir mokinių, pedagoginio apleistumo grėsmę. Metai iš metų stebima vaikų sergamumo didėjimo tendencija. Dažniausiai pasitaikantys sveikatos sutrikimai – kvėpavimo takų susirgimai, regos ir laikysenos problemos, įvairios alerginės reakcijos. Tai įpareigoja Mokyklą ieškoti papildomų resursų, siekiant sudaryti ir šiems vaikams galimybes ugdytis jiems priimtinomis, jų poreikius atitinkančiomis sąlygomis.

Vaikų poreikiai atspindi ikimokyklinio amžiaus vaikams būdingus psichofizinius ypatumus, gebėjimus ir yra neatsiejama vaiko ugdymo(si) kultūros dalis. Pagrindinis Mokyklos tikslas yra tenkinti pagrindinius šio amžiaus vaiko poreikius, taikant kryptingą ugdymą. Mokykloje, kasmet keičiantis ugdomiems vaikams, keičiasi ir jų poreikiai. Vaiko poreikių ir gebėjimų vertinimasleidžia tikslingiau organizuoti, modeliuoti ugdymo(si) procesą, stebėti ir skatinti individualią vaiko pažangą, numatyti tolesnes ugdymo(si) gaires, pedagogų ir pagalbos specialistų poreikį ir būdus.

Programa remiasi svarbiausiomis ugdymo nuostatomis 3-5 metų amžiaus vaikams ir yra orientuota į vaikų bendrųjų poreikių tenkinimą, gebėjimų ugdymą ir naujų atsiradimą. Ugdymo turinys integralus, visapusiškas, skatinantis vaiko raidą visose srityse ir įvairiais patirties įgijimo būdais plėtojantis vaiko kompetencijas. Šeimai pripažįstamas prioritetinis ugdytojo vaidmuo, ikimokyklinio ugdymo auklėtojas siekia optimalios sąveikos tarp vaiko, šeimos ir Mokyklos, sprendžia iškilusias problemas. Bendradarbiaujant su šeima siekiame, kad vaiką supanti aplinka būtų vieninga. Tik tuomet, kai visos sąveikaujančios pusės dirba sutartinai, dalinasi informacija viena su kita, vaiko poreikių tenkinimas yra efektyviausias. Bendradarbiaudami vadovaujamės nuostatomis: dirbame bendram labui – vaiko gerovei, į kontaktą einame su pasitikėjimu ir geranoriškumu, mokomės vieni iš kitų, drauge ieškome geriausio sprendimo. Mokykla atsižvelgdama į savo galimybes, sudaro prielaidas padedančias garantuoti svarbiausią vaiko teisę - turėti tokias ugdymo sąlygas, kokių reikia visapusiškam fiziniam, protiniam, dvasiniam, doroviniam ir socialiniam vystymuisi.

Pedagogai ugdymo(si) procesą planuoja konkrečiam vaikų amžiaus tarpsniui elektroniniame dienyne (nuo 2015 m. naudojame elektroninį dienyną „Mūsų darželis“, toliau – dienynas). Keliant tikslus ugdomajai veiklai, orientuojamasi į visų vaiko kompetencijų plėtotę, atsižvelgiama į vaikų poreikius, interesų plėtotę bei galimybes ir jų auginimą, tėvų (globėjų) lūkesčius. Planuojama individuali veikla, parama ir pagalba pagal vaikų gebėjimus, patirtį. Esant poreikiui, ypatingiems, specialiesiems poreikiams, suderinus su Mokyklos vaiko gerovės komisija, numatoma galimybė rengti papildomas individualias programas.

## 1.3. Mokytojų ir kitų specialistų pasirengimas:

Mokykloje dirba aukštąjį ir aukštesnįjį išsilavinimą turintys pedagogai ir pagalbos specialistai: ikimokyklinio ugdymo auklėtojai, meninio ugdymo mokytojas, logopedas, specialusis pedagogas (toliau – Mokytojai), turintys mokytojo, vyresniojo mokytojo ir mokytojo metodininko kvalifikacines kategorijas. Pagalbą teikia Kretingos sveikatos biuro visuomenės sveikatos priežiūros specialistas bei kartą per savaitę į Mokyklą atvykstantis Kretingos švietimo centro pedagoginės psichologinės pagalbos tarnybos (PPPT) deleguotas psichologas. Visi Mokytojai vadovaujasi mokymosi visą gyvenimą idėja, nuolat siekia profesinio tobulėjimo, dalyvauja kvalifikacijos kėlimo renginiuose, skleidžia gerąją darbo patirtį. Mokytojai yra kompetentingi, gebantys keistis, pagrįsti ir įsivertinti savo veiklą aktyviai ieškantys naujovių ir jas įgyvendinantys. Mokyklos Mokytojai - darbščios, kūrybingos asmenybės, reikalui esant, gebantys susiburti darniam bendram darbui, suvokiantys savo misiją – būti vaiko ir jo šeimos kvalifikuotu pagalbininku, patarėju, padedantys jam augti, bręsti, skleistis, tobulėti, besistengiantys pažinti kiekvieno vaiko individualybę, pasirinkti ir taikyti tinkamas ugdymo strategijas, gebėti sukurti grupėje psichologiškai saugią atmosferą, matyti vaikų ugdymo perspektyvą, profesionaliai organizuoti ugdymo ir ugdymosi procesą, palaikyti ir stiprinti vaiko galias, tinkamai vertinti jo pasiekimus bei daromą pažangą. Mokytojai laikosi principo gerbti kiekvieną vaiką kaip asmenybę, neatsižvelgiant į tai iš kokios socialinės - kultūrinės aplinkos jis ateina, kokią institucinio ugdymo patirtį, kokius gabumus turi, vadovaujasi vertybinėmis ir žmogiškomis nuostatomis - meile gimtajam kraštui, pagarba žmogui, tautinėms tradicijoms, papročiams, pasižymi išradingumu, kūrybingumu, profesionalumu ir atsakingumu, iniciatyvumu; tolerancija, pasitikėjimu savimi.

## 1.4. Regiono ir švietimo teikėjo savitumas:

Mokykla yra pietiniame Kretingos miesto pakraštyje, patogioje geografinėje aplinkoje, šalia Meno mokykla, netoli miesto centras. Būdama lyg ir miesto centre, Mokykla yra tuo pačiu ir nuostabiame gamtos prieglobstyje, todėl mūsų ugdytiniams yra sudarytos puikios sąlygos natūraliam sąlyčiui su gamta, saviraiškos aplinkoje plėtotei, ekologinės pasaulėjautos ir pasaulėžiūros, ekologinės sąmonės pradmenų pamatams padėti. Mažo žmogaus savęs pažinimas prasideda nuo artimiausios aplinkos bei artimiausių žmonių tyrinėjimo. Mūsų prioritetai – ekologinis ugdymas, paremtas stebėjimu, pažinimu, gamtosauga ir pilietiškumu. Pasirinkta ekologinio ugdymo kryptis dažnai integruojama su etnokultūros elementais, padedančiais ugdyti meilę gimtajam kraštui, pagarbą jo praeičiai, rūpestį gamta, gerumą žmonėms. Ikimokyklinio amžiaus vaiko gamtos pažinimas vyksta per stebėjimą, pažinimą, mokymąsi būti šalia, o, svarbiausia, per emocijas – formuojamas emocinis ir vertybinis vaiko ir gamtos santykis bei visuminis (holistinis) pasaulio vaizdas. Šis vaizdas formuojamas pasitelkiant visas vaiko ugdymo sritis: kalbą, sveikatos saugojimą, meninę veiklą, žaidimą ir t.t.

Sumažėjus pradinių klasių skaičiui, Mokykloje nuo 2016 m. rugsėjo 1 d., didinamas darželio grupių skaičius. Kiekvienais metais, priklausomai nuo miesto poreikių numatoma organizuoti po 4-5 ikimokyklinio ugdymo grupes, priešmokyklinio ir ikimokyklinio ugdymo grupių santykis kasmet keisis, priklausomai nuo Mokyklą pasirenkančių šio amžiaus vaikų skaičiaus.

Mokyklos Mokytojų, vienas iš esminių ugdymo uždavinių – kūrybiškas vaikas, kuris nebijotų pokyčių ir juos įtakotų, skatintų kritiškai, originaliai mąstyti ir gebėti rinktis, pasitikėti savimi ir gebėti įveikti sunkumus.

Mokykla eilę metų puoselėja tradicijas: suorganizuotos penkios praktines mokslines konferencijos „Ekologinis ugdymas darželyje ir pradinėje mokykloje“, kas du metai rengiamos Žemaitijos zonos vaikų teatrų šventes „Mėlynasis lapelis“. Mokykla sudaro sąlygas visų amžiaus grupių vaikų dailės, muzikos, šokio, teatrinės raiškos gebėjimams ugdytis. Gabiuosius vienai ar kitai sričiai vaikus Mokykla kasmet rekomenduoja gilesniam gabumų ugdymui lankyti šalia esančios Meno mokyklos dailės, muzikos ir šokio skyrius.

Mokyklos ikimokyklinio ugdymo programą papildo integruojamosios programos, skirtos aktualizuoti ugdymo turinį, orientuojant jį daugiausiai į socialinę integraciją būtinų kompetencijų plėtotę: Etninio ugdymo programa "Po tėviškės dangum", „Alkoholio, tabako ir kitų psichiką veikiančių medžiagų vartojimo programa“, ,,Gyvenimo įgūdžių ugdymas. Ikimokyklinis ir priešmokyklinis amžius“, numatomi vykdyti Mokyklos projektai, programos “Stebime, tyrinėjame, pažįstame”, „Vaikų rankos džiugina žemę“, „Gamtą mylėsi, sveikatą turėsi“, „Sveikatingumo ir judėjimo skatinimo programa", vykdomi priklausomai nuo poreikio ir metų plano, apimantys vaikų sveikatingumo, teatrinės veiklos, gamtos pažinimo, stebėjimo, tyrinėjimo sritis.

## 1.5. Tėvų (globėjų) ir vietos bendruomenės poreikiai:

Mokyklos paskirtis - padėti šeimai, visapusiškai ugdyti vaiką, atliepti tėvų lūkesčius ir poreikius (saugumo užtikrinimas, sveikatos stiprinimas ir saugojimas, kultūros, gamtosaugos tradicijų puoselėjimas, muzikinių, šokių gebėjimų ugdymas). Ikimokyklinio amžiaus vaikai darželyje praleidžia didesnę savo laiko dalį, todėl institucinis ugdymas tampa reikšminga pagalba šeimai, užtikrinant vaiko socializaciją visuomenėje. Mokyklos bendruomenė siekia pažinti ugdytinių šeimas (organizuoja susirinkimus, bendrus renginius, individualius pokalbius ir kt.), rinkti informaciją apie vaiką supančią emocinę, socialinę ir kultūrinę aplinką (stebi, atlieka apklausas ir kt.), kad numatytų vaiko ugdymo(-si) darną garantuojančias sąlygas.Remiantis nuostata, kad šeimos dalyvavimas yra svarbiausia sąlyga, stiprinant ir plečiant vaikų ugdymą grupėje, atsižvelgiama į namuose įdiegtus pomėgius bei žinias. Šeima yra pirmasis vaiko mokytojas. Šeimoje susiformuoja požiūris į žmones, aplinką, pasaulį ir save jame. Namai ir šeima formuoja vaiko įpročius, nuostatas, vertybes, kurios gali būti geros ir puoselėtinos (arba koreguojamos).

Apibendrinus tėvų apklausų nuomonę dėl apsisprendimo vesti vaiką į mūsų Mokyklą, darome išvadą - tėvams svarbu, kad darželyje vaikams būtų sudaroma galimybė bendrauti su bendraamžiais, būtų ugdomi jo individualūs, specialieji gebėjimai, teikiama specialistų (logopedo, psichologo) pagalba, kad būtų galimybė vaikui tęsti ugdymą pradinėse klasėse.

Darželyje vaikui sudaryta natūrali, džiugi aplinka, saugoma ir stiprinama vaikų fizinė ir psichinė sveikata, sudaromos plačios galimybės iniciatyvai, kūrybiškumui, savarankiškumui reikštis. Tėvams sudarytos sąlygos pasirinkti vaikų ugdymo(si) kryptį, grupės darbo laiką. Atliepiant tėvų poreikius, Mokyklos ikimokyklinio ugdymo grupės dirba 9.00 val., 10,30 val. ir 12,00 val. režimu.Kalbos ir komunikacijos sutrikimų turintiems vaikams pagalbą teikia logopedas, turintiems didesnių raidos, elgesio ir emocijų sutrikimų – specialusis logopedas Teikiant pagalba specialiųjų ugdymo(-si) poreikių turintiems vaikams, patarimai ir konsultacijos teikiamos ir jų tėvams. Turintiems psichologinių problemų pagalbą teikia psichologas. Mokykloje veikia Vaiko gerovės komisija, koordinuojanti ir numatanti specialiosios pagalbos vaikui teikimą. Tėvų (globėjų) pageidavimu, vaikai gabūs menui (šokiui) ir sportui turi galimybę lankyti papildomo ugdymo užsiėmimus.. Išnaudojant aplinkos galimybes, sudarytos sąlygos ekologinio ugdymo turinio elementų integravimui į bendrąjį ugdymą (stebint, tyrinėjant pažįstant). Siekiant vaikų saviraiškos galių plėtotės, ikimokyklinio amžiaus vaikai, dažnai, kartu su tėvais, skatinami dalyvauti įvairiuose konkursuose, parodose, koncertuose, šventėse.

## 1.6. Programos ryšiai su strateginiais dokumentai ir pedagoginėmis psichologinėmis teorijomis:

Mokykla rengdama programą, ikimokyklinio ugdymo tikslus sieja atsižvelgdama į tarptautinius, valstybės bei savivaldybės strateginius tikslus. Lietuvos respublikos švietimo įstatymas (2011 m.) nusako valstybės ir kiekvienos ugdymo įstaigos švietimo politikos esmę, tikslus uždavinius, principus, ikimokyklinio ugdymo vietą, organizavimo nuostatas, poreikius, galimybes bendroje švietimo grandinėje. Remiantis šiuo įstatymu siekiame ugdyti „vertybines orientacijas, leidžiančias tapti doru, siekiančiu žinių, savarankišku, atsakingu žmogumi“, lavinti „šiuolaikinę socialinę kompetenciją ir dabartiniam gyvenimui svarbius komunikacinius gebėjimus“, „perteikti asmeniui tautinės ir etninės kultūros pagrindus“ ir „ugdyti gebėjimą sveikai gyventi“. Mokytojui keliamas siekis, kad mokymasis vyktų visą gyvenimą, įpareigoja Mokyklos vadovus ir pedagogus kelti savo kvalifikaciją, siekti aukštesnių kompetencijų, gilinti savo profesines žinias bei gebėjimus.

Jungtinių tautų vaiko teisių konvencijos (1995 m.) 31 straipsnyje kalbama apie valstybės įsipareigojimą gerbti ir skatinti vaiko, kaip asmens teises, galimybę visapusiškai dalyvauti kultūriniame ir kūrybiniame gyvenime. Šios nuostatos svarbios, pripažįstant vaiko teisę aktyviai dalyvauti Mokyklos gyvenime ir suaugusiųjų pareigą pripažinti vaiko kultūrą svarbia Mokyklos kultūros dalimi.

Vaiko gerovės valstybės politikos koncepcijoje (2003 m.) kalbama apie valstybės įsipareigojimus vaikui garantuoti teisę ir galimybę visapusiškai ugdytis, atsižvelgiant į savo talentą ir protinius bei fizinius sugebėjimus, gyventi saugioje aplinkoje, jaustis visaverte asmenybe, kad ir kokio amžiaus jis būtų, jaustis oriu ir saugiu – nepatirti atskirties dėl savo kalbos, tautinių, kultūrinių bei socialinių skirtumų, plėtoti savo socialinius tarpasmeninius santykius ir pasitikėjimą, būti aktyviu mokyklos, grupės dalyviu - atvirai reikšti savo nuomonę, siūlyti sumanymus dėl ugdomosios aplinkos kūrimo, veiklos planavimo, dalyvauti priimant sprendimus dėl grupės taisyklių, bendravimo ir kitų problemų sprendimo. Šios nuostatos svarbios, kuriant pasitikėjimu ir pagarba grindžiamus Mokyklos bendruomenės narių santykius, kai vaikai jaustųsi saugūs, o jų pastangos įvertintos.

Švietimo aprūpinimo standartai - dokumentas, kuriuo vadovaujantis Mokykla gali kurti, turtinti ir atnaujinti materialiąją Mokyklos aplinką, tinkamą siekti šioje programoje numatytų tikslų.

Atsižvelgdami į Mokyklos nuostatus, siekiame plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ugdymą, reikiamą pagalbą, tenkinti jų pažinimo, lavinimosi ir saviraiškos poreikius, užtikrinti sveiką ir saugią mokymo(si) aplinką.

Rengdami programą, siekėme, kad ryšiai su pažangiomis filosofinių teorijų idėjomis garantuotų programos šiuolaikiškumą. Programos turinio pagrindą sudaro humanistinė filosofija, pabrėžianti saviraiškos ir savirealizacijos, vaiko sveikatos puoselėjimo galimybių svarbą ugdymo(-si) procese. Rėmėmės humanistinefilosofija dėl to, kad ji pripažįsta žmogaus individualumą ir unikalumą, gerbia žmogaus orumą, ugdytinio poreikius, skatina asmenybės sklaidą. Šiai filosofinei teorijai būdingas integruotas ugdymo turinys, savarankiškumą skatinantys ugdymo ir ugdymosi metodai, visų ugdymo (si) proceso dalyvių teisė vertinti ir tobulinti ugdymo turinį ir procesą. Skatinama socialinė integracija, ryšiai su socialiniais partneriais. Mūsų Mokyklos bendruomenei svarbūs vaiko poreikių tenkinimo, unikalumo, kiekvieno vaiko sėkmės garantijų, savigarbos puoselėjimo ir saugojimo šalininkų, psichologų – humanistų K. Rodžerso, A. H. Maslow, Lietuvos filosofiniuose, psichologiniuose, pedagoginiuose šaltiniuose humaniškumo ugdymo būtinumą pabrėžiančių Vydūno, A. Maceinos, S. Šalkauskio, V. Bakutytės, J. Laužiko ir kt. teoriniai teiginiai. Šie autoriai pažymi, kad šeima ir ugdymo įstaiga labiausiai turėtų rūpintis humaniškumo ugdymu.

Pragmatizmo idėjasartimos dėl ugdymo turinio, nukreipto į problemų sprendimą ir ugdytinių poreikių tenkinimą, o progresyvizmo idėjos aktualios už iniciatyvumo, kūrybingumo skatinimą, grindžiamą protinio, socialinio, darbinio, estetinio ir fizinio ugdymo vienove. Programoje atsižvelgiame ir į konstruktyvistinėmis idėjomis grįstą vaiko ugdymo (si) sampratą, kurioje vaikas – aktyvus savo žinojimo, identiteto, kultūros kūrėjas. Vaiko kultūrą suvokiame ir pripažįstame kaip unikalią vertybę, ja remiamės planuodami ugdymo turinį, organizuodami veiklas, kurdami Mokyklos emocinę, ugdomąją ir daiktinę aplinką.

Psichoanalitinės teorijos atstovai pagrindiniu asmenybės raidos akcentu vaikystėje laikė iniciatyvą, tinkamą pavyzdį, todėl didžiausią dėmesį skiriame savaiminiam ar inspiruotam vaiko aktyvumui, vedančiam vaiką į savarankišką informacijos paiešką bei įsisavinimą žaidžiant, kuriant, tyrinėjant, darant savo išvadas.

Remdamiesi XX a. filosofo ir psichologo Ž. Pjažė vaiko mąstymo raidos stadijomis, vadovautasi nuostatomis, kad kiekvienas vaiko raidos etapas yra unikalus, jo negalima pažeisti. Vaikų žaidimą pripažįstame pagrindine ikimokyklinuko ugdymo ir ugdymosi forma, nes jis skatina vaiko psichofizinę raidą, ugdo kūrybiškumą, turtina ir plėtoja vaiko socialinę patirtį, norą bendrauti, tokiu būdu rengia vaiką kūrybingam darbui ir gyvenimui.

Įgyvendinant šios programos tikslus ir uždavinius, numatytas veiklos kryptis, Mokykla, dirba komandiniu būdu, telkia vaikų, tėvų, specialistų ir vadovų pastangas, siekdama užtikrinti į vaiką orientuoto ugdymo kokybę, plėtoja projektinę, tiriamąją veiklą, sudaro sąlygas ugdytinių aktyvumui, saviraiškos plėtotei, kūrybiškumui, tobulina pažangos ir pasiekimų vertinimo sritį, bendradarbiauja su tėvais, reguliariai teikia jiems informaciją apie ikimokyklinukų gebėjimus ir daromą pažangą.

Programa atnaujinta vadovaujantis Ikimokyklinio ugdymo programų kriterijų aprašu (2011 m.). Programą parengė Mokyklos direktoriaus 2017 m. sausio 20 d. įsakymu Nr. V1-12 sudaryta darbo grupė, kurią sudarė vyresniosios ikimokyklinio ugdymo auklėtojos Dalia Čekanauskienė, Kristina Rekašienė ir Rita Kubilienė. Darbo grupei bendradarbiavimo pagrindais talkino pagalbos mokiniui specialistas, meninio ugdymo mokytojas, ugdytinių tėvai.

# II. IKIMOKYKLINIO UGDYMO PRINCIPAI

Planuodami ugdymo turinį, organizuodami ugdymo procesą, taikydami ugdymo būdus bei metodus, kurdami ugdymo aplinką, numatydami pedagoginės sąveikos su šeima ir socialiniais partneriais būdus, vadovaujamės šiais principais:

**Demokratiškumo principas –** vaikas gerbiamas ir pripažįstamas kaip asmenybė, jam suteikiama galimybė ir laisvė rinktis (veiklą, partnerius ir pan.), naudotis šiuolaikinėmis ugdymo(si) galimybėmis įgyjant žinių ir įgūdžių, skatinamas aktyvumas.

**Visuminio integralaus ugdymo principas –** ugdymo turinys sudarytas atsižvelgiant į vaiko visuminio pasaulio suvokimą ir mąstymo bei veiklos konkretumą. Ugdomojo proceso metu siekiama vertybinių nuostatų, jausmų, mąstymo ir veiksnių dermės, vaiko vidinio ir išorinio pasaulio vienovės, visų ugdymo sričių integralumo.

**Diferencijavimo (individualizavimo) principas –** ugdymo procesas organizuojamas atsižvelgiant į vaikų amžiaus tarpsnio ypatumus, jų ugdymo(si) poreikius, išsivystymo lygį, interesus, galimybes, tėvų lūkesčius, padedant vaikui jaustis visaverte asmenybe.

**Tęstinumo principas –** glaudžiai bendradarbiaujant su šeima siekiame, kad vaikai sėkmingai pereitų nuo ugdymo(si) prie ugdymo(si) ikimokyklinio ir priešmokyklinio amžiaus grupėse, atsižvelgiant į vaikų įgytą patirtį ir gebėjimus bei jo ugdymo(si) perspektyvą.

**Sveikatingumo principas –** vaikas ugdosi nuostatą savarankiškai laikytis asmens higienos, aktyvios veiklos, poilsio ir maitinimosi ritmo, pratinasi saugoti savo ir kitų fizinę ir psichinę sveikatą, švarinti aplinką, saugiai jaustis ir elgtis artimiausioje aplinkoje ir gamtoje.

**Ekologiškumo principas** – gamtinės, socialinės ir kultūrinės aplinkos įtaka vaiko veiklai ir ugdymui(si), vaiko ekologinio supratingumo, ekologinės pasaulėžiūros ir pasaulėjautos pradmenų formavimuisi, gamtosauginės patirties užuomazgų plėtojimas.

**Tautiškumo principas** – padėti augančiam vaikui ir jo šeimai perimti tautos kultūrą ir jos vertybes, papročius ir tradicijas, ugdant ir skatinant pasididžiavimą savo tauta ir jos istoriniu kultūriniu paveldu. Žemaitijos regiono, Kretingos rajono, tradicijų, papročių, švenčių etnokultūros vertybių, (nepamirštant valstybinių švenčių) integracija į vaiko kasdieninį gyvenimą.

**Lankstumo principas *–*** lankstus ugdymo proceso planavimas ir koregavimas pagal aplinkybes***.*** Laikytis lankstumo principo skatina nuolatinė kaita. Mokytojai taiko spontaniškąjį-situacinį ugdymą, pasinaudodami ugdymo procese susikuriančiomis situacijomis, emociškai palaikydami vaiko veiklą, kartu su ugdytiniais pertvarko grupės aplinką, pritaiko ją naujoms veikloms. Ugdymas vyksta įvairiose netradicinėse erdvėse. Mokyklos ryšiai su socialiniais partneriais pasiūlo naujų ugdymo organizavimo formų.

# III. TIKSLAS, UŽDAVINIAI, PRIORITETAI

**Tikslas:** Atsižvelgiant į pažangiausias mokslo ir visuomenės raidos tendencijas, puoselėjant darnaus vystymo(si) ir ekologines idėjas, bendradarbiaujant su šeima, ugdyti ikimokyklinio amžiaus vaikus siekiant užtikrinti deramą jų socializacijos lygį, lygias ugdymo galimybes, auginant juos mokyklai ir gyvenimui.

**Uždaviniai:**

1. Bendradarbiaujant su šeima, teikti vaikams kokybišką ikimokyklinį ugdymą, atitinkantį vaikų poreikius ir amžių, užtikrinant reikiamą pagalbą, lygias galimybes;

2. Sudaryti prielaidas, padedančias vaikui tenkinti prigimtinius, kultūrinius, socialinius, pažintinius poreikius, užtikrinant sveiką ir saugią ugdymo(si) aplinką;

3. Skatinti vaiko smalsumą, saviraišką, kūrybiškumą, padėti vaikui suprasti jį supantį pasaulį, sudaryti sąlygas pačiam stebėti, tyrinėti, atrasti;

4. Formuoti dorines, tautinės kultūros vertybes, ekologinio supratingumo, gamtosauginės pasaulėžiūros, pasaulėjautos ir patirties pradmenis.

**Prioritetai:**

Saugus ir sveikas vaikas, laisva ir kūrybinga asmenybė.

Saugantis ir tyrinėjantis supančią aplinką vaikas.

Savarankiška ir atsakinga Mokykla.

# IV. UGDYMO(SI) APLINKA, METODAI IR PRIEMONĖS

Ugdymas nukreiptas į vaiko poreikių žaisti, kurti, tyrinėti, judėti tenkinimą atsižvelgiant ir į individualių vaiko poreikių realizavimo galimybę. Vaikas veikdamas tai, kas jam įdomu, bendraudamas su bendraamžiais ir suaugusiais, įgyja socialinių, pažintinių, meninių gebėjimų, tampa fiziškai ir emociškai brandesniu, labiau savimi pasitikinčiu, laisvesniu, kūrybiškesniu, įdomesniu draugams.

## 4.1. Ugdomosios aplinkos kūrimas

Pagrindinės ugdomosios aplinkos nuostatos – fizinės, emocinės, ugdomosios, socialinės, į kiekvieną vaiką orientuotos, aplinkos kūrimas. Kiekvienos grupės aplinka yra individuali, estetiška, saugi, unikali, funkcionali ir nuolat atsinaujinanti. Mokytojai suvokia, kad ugdomoji aplinka turi ugdyti aktyvų, smalsų, savo gebėjimais pasitikintį, vaiką, gebantį kaupti naują patirtį, išbandyti įvairias veiklos formas ir būdus, todėl grupėse gausu priemonių tiek savarankiškai, individualiai, tiek organizuotai, kolektyvinei vaikų veiklai, eksperimentavimui, vaiko pažintinių gebėjimų tobulinimui (si). Ugdomojoje aplinkoje sudaromos sąlygos (priemonių grupės) socialiniams, vaidmeniniams, statybiniams-konstrukciniams žaidimams, dailės veiklai, muzikiniam ugdymui, vaikų fizinės sveikatos stiprinimui, judėjimo poreikio tenkinimui, vaidybinei veiklai, didaktiniams, stalo žaidimams (smulkiosios motorikos pažinimo, matematinių ir kalbos gebėjimų lavinimui), susipažinimui su grožine literatūra, IKT, skaitmeninių ir techninių/mechaninių priemonių (televizoriai, kompiuteriai, kompiuteriniai žaidimai, laikrodžiai, garso grotuvai, magnetolos) panaudojimui. Grupės aplinka padalinta į įvairaus dydžio saugias ir jaukias, estetiškas, artimas namų aplinkai zonas. Aplinka pertvarkoma atsižvelgiant į vaikų amžių, poreikius ir ugdymo tikslus. Grupėse gausu bendro naudojimo priemonių, skirtų kūrybiniams - siužetiniams žaidimams, pažintinei–tiriamajai, meninei veikloms, judėjimui. Vaiko veikla plėtojama ir už grupės ribų. Muzikos ir sporto salės pritaikytos vaikų meninei ir judriai veiklai, logopedo, spec. pedagogo – specialiųjų poreikių vaikų sutrikimų koregavimui, lauko teritorija, kiemo aikštelės - vaikų žaidimams, stebėjimams, tyrinėjimams, poilsiui. Vaikų ugdymui(si) pritaikytos ir kitos Mokyklos erdvės: grupių rūbinės, prausyklos patalpos, biblioteka, valgykla. Organizuojant ugdymą, svarbu ne tik vidaus ir išorės edukacinės aplinkos, bet ir emocinė aplinka, t. y. humanistinėmis, demokratinėmis vertybėmis grindžiamas vaikų ir suaugusiųjų bendravimas, ugdymo šeimoje ir Mokykloje vientisumas. Emocinei aplinkai labai svarbus visų bendruomenės narių bendradarbiavimas, susitarimai.

Aplinkos kūrime dalyvauja visi ugdymo proceso dalyviai: Mokytojai, administracija, tėvai ir patys vaikai. Grupės Mokytojai, kartu su vaikais, gali nuolat keisti aplinką, pritaikyti ją vaiko žaidimams, kūrybiniams sumanymams.

## 4.2. Ugdymo metodai:

Ugdymo metodai parenkami taip, kad atitiktų vaikų amžių ir galimybes, individualius ugdymo(si) poreikius, trumpalaikius grupės tikslus. Planuojant ugdomąją veiklą, Mokytojai kūrybingai naudojasi Mokykloje sukaupta metodine medžiaga ir įvairiomis priemonėmis. Vaikų ugdymo(si) organizavimo forma gali būti įvairi: visos grupės, vaikų grupelių ar individuali vieno vaiko veikla.

Mokykloje taikomi įvairūs kūrybiniai-interpretaciniai, modeliavimo, skatinimo – inicijavimo -motyvavimo, pagalbos-paramos bei kiti vaiko aktyvumą skatinantys metodai. Stebėjimas – vienas iš pagrindinių metodų, siekiant pažinti vaiką, atskleisti jo individualius poreikius, gebėjimus ir galias. Vaizdinis metodas (demonstravimas) nukreiptas į vaizdinių apie vaikus supančią aplinką, jos reiškinius, formavimą. Žodinis metodas – pokalbis, pasakojimas, aptarimas, diskusija – suteikia galimybę perduoti ar gauti informaciją, natūraliai bendrauti, vaikai skatinami išreikšti savo nuomonę, požiūrį, argumentuoti išsakytas mintis, klausyti ir girdėti, ką sako kiti, apibūdinti savo ir kitų veiklą, kritiškai mąstyti. Kūrybiškumą skatinantys metodai – naujų sumanymų kūrimas, „minčių lietus“, problemų sprendimas, idėjų kūrimas, informacijos radimas ir jos pritaikymas ir pan., sudaro sąlygas vaikams kelti ir įgyvendinti savo idėjas. Pažintinės – edukacinės ekskursijos, išvykos – padeda pažinti ir suprasti supančią aplinką. Sportinės veiklos metodai – estafetės, varžybos, komandiniai žaidimai, fiziniai pratimai patenkina vaikų poreikį veikti, judėti, užgrūdina, stiprina sveikatą ir imunitetą, jėgą ir ištvermę. Praktinis metodas – vaikų darbai, praktinė veikla, tyrinėjimai, stebėjimai, eksperimentavimas- vienas iš aplinkos pažinimo ir patirties kaupimo būdų, kurie skatina aktyviai veikti, daryti atradimus, planuoti, organizuoti. Ugdymo aplinkos modeliavimo būdas, vadovaujantis nuostata, kad aplinka yra ugdymo turinio dalis, padeda siekti ikimokyklinio ugdymo(si) tikslo, atsižvelgiant į vaikų poreikius, galimybes, interesus: vaikai kuria ir keičia aplinką patys, ją pritaiko savo sumanymams, savaitės ar šventės temai. IKT taikymas - medijų integravimas, šios rūšies medžiagos stebėjimas ir analizavimas, kompiuteriniai žaidimai, ugdymą daro patrauklesnį, labiau šiuolaikišką, padeda vaikui atrasti vis įvairesnius savęs, socialinės aplinkos ir gamtos pažinimo, meninio ugdymo, mokymosi ir atsipalaidavimo būdus, skatina ugdyti(s) pastabumą, mąstymą.

Žaidimas - pagrindinis ugdymo(si) metodas ikimokykliniame amžiuje, kurio metu ugdomi visi vaikų gebėjimai. Jis skatina jų pozityvias emocijas, padeda formuotis socialiniams, komunikaciniams, pažintiniams gebėjimams ir įgūdžiams, visoms darželinukams būtinoms išsiugdyti kompetencijoms, natūraliai sukoncentruoja dėmesį į ugdomąją veiklą. Žaidimai su taisyklėmis pratina vaikus žaisti lygiomis teisėmis, priimti taisyklę kaip visiems privalomą, mokytis ja gerbti kaip susitarimo dalyką. Didaktinių žaidimų metu vaikas sprendžia kokia nors užduoti, kuri reikalauja proto, valios, dėmesio pastangų, motorikos įgūdžių, žinių ir orientacijos, o rezultatas džiugina. Judriųjų žaidimų metu vaikas atlieka užduotis, kurios reikalauja fizinės ištvermės, judrumo, vikrumo, geros orientacijos. Muzikiniai žaidimailavina klausą, pastabumą, ritmą, meninę raišką.

Organizuojant ugdymo procesą taikomi aktyvūs netradiciniai ugdymo(si) metodai – viktorinos, konkursai – žinių patikrinimas su įvairiausiom pertraukėlėmis; situacinis – spontaniškasis ugdymo metodas – ugdymui panaudojamas netikėtai susidariusios situacijos ir kt.

Mokytojai, esant poreikiui, gali taikyti terapinio, atsipalaidavimo metodus: meno (dailės arba muzikos) terapijos elementus, vaizduotės pratybas ir kt., kurie skatina pasitikėti savimi, įveikti sunkumus, padeda nusiraminti, atsipalaiduoti, stiprina vidines vaiko galias. Esant poreikiui, gali būti taikomas ir spontaniškas ugdymas, ugdymo procese iškilus nenumatytoms gyvenimiškoms situacijomis, stengiantis emociškai palaikyti vaiko veiklą, parūpinti būtiniausių ugdymo priemonių.

Efektyvus ugdomosios veiklos organizavimo būdas yra projektinė veikla. Vykdomi kūrybiniai, pažintiniai, probleminiai vienos, kelių grupių ar visos Mokyklos projektai, bendradarbiaujant su grupe dirbantiems Mokytojams, Mokyklos administracijai, tėvams.

Ugdymas vyksta ir už Mokyklos ribų: gamtoje, teatruose, bibliotekose, edukacinėse išvykose į muziejus, kitus istorinius bei kultūrinius objektus. Vaikai dalyvauja kitų socialinių partnerių (ikimokyklinių įstaigų, mokyklų, visuomeninių, sveikatos ir kultūros organizacijų ir kt.) organizuojamuose projektuose, akcijose, šventėse, varžybose, kurių metu vaikai įgyja naujos socialinės patirties, pažintinių, meninių gebėjimų, ugdosi fizines galias.

Ugdymas grindžiamas kūrybine vaiko ir Mokytojo sąveika**,** demokratiškais vaiko, Mokytojo ir kitų ugdymo proceso dalyvių santykiais, visų ugdymo proceso dalyvių savitarpio supratimu. Ugdymo (si) būdai bei metodai atspindi vaiko ir jo Mokytojų sąveiką, ikimokyklinukui būdingas veiksenas, padedančias jam siekti ugdymo (si) sėkmės.

## 4.3. Programos įgyvendinimui naudojamos priemonės

### 4.3.1. Priemonės socialinei kompetencijai ugdyti

|  |  |  |
| --- | --- | --- |
| **Priemonių grupės** | Pagrindinės ugdymo priemonės | Papildomos ugdymo priemonės |
| 1.Individualaus naudojimo priemonės | Asmeninis žaislas, albumas, segtuvas (su šeimos ar grupės gyvenimo nuotraukomis, piešiniais ir kt.) | Pratybų knygelės; ūgio matuoklė; aplankai (darbeliams sudėti); kalendoriai (stalo, sienos, proginiai) ir pan. |
| 2.Bendro naudojimo priemonės | Popierinės kortelės vardui, užrašams; žaislai vaikams džiuginti (žaidimui su muilo, vandens burbulais, balionai); Lietuvos ir regiono žemėlapiai; Lietuvos Respublikos vėliava (maža); gaublys, saugaus eismo ir elgesio kortelės, knygelės, stalo žaidimai, paveikslėliai, dėlionės, nuotaikų kortelės; siužetiniai žaislai (lėlės, vežimėliai, baldai, indeliai, drabužiai, įvairių profesijų atributai; automobiliai, buities ir kt. daiktai; žaidimai poromis, keliese (domino, loto); atsipalaidavimo žaislai (minkšti žaislai, kamuoliukai spaudymui rankomis; priemonės šviesos ir šešėlių žaismui; veidrodžiai; raminančios, aktyvinančios ir kt. muzikos įrašai ir kt. | Švenčių atributika (popierinės girliandos, širdelės, kaukės, žaislai eglutei, konfeti ir kt.);  pasaulio žemėlapis, įvairūs vietovių, kelionių ir kt. žemėlapiai; Lietuvos Respublikos herbas, gimtojo miesto herbas; socialinio turinio vaikiškos knygos, žurnalai; interesų, talentų kortelės, paveikslėliai; poelgio-pasekmės paveikslėliai arba kartoninės dėlionės; siužetiniai ir minkšti žaislai, daiktų modeliai; žaislai, skirti žaidimui poromis (šachmatai, šaškės), keliese (įvairūs stalo žaidimai); žaislai-galvosūkiai; statybinės detalės su sraigtais ir veržlėmis (medinės, plastmasinės, metalinės ir kt.), kaladėlės (Duplo, Lego ir kt.), teminiai jų rinkiniai, konstruktoriai, mozaikos, medinės, plastmasinės, kartoninės dėlionės (Puzzle ir kt.); širmelės, užtiesalai, dėžės, krepšiai, pagalvėlės, kilimėliai; vaikiška bižuterija (karoliai, segės, dirželiai), rūbai, skraistės ir kt., skirti persirenginėjimui, „puošimuisi“; kompiuteriniai žaislai, skatinantys vaiką išbandyti naują ir kt. |

### 4.3.2. Priemonės komunikavimo kompetencijai

|  |  |  |
| --- | --- | --- |
| **Priemonių grupės** | Pagrindinės ugdymo priemonės | Papildomos ugdymo priemonės |
| 1.Individualaus naudojimo priemonės | Popierius (kortelės, juostelės, lapeliai); asmeninė knygelė; rašikliai, pieštukai; popieriniai lipdukai (įvairaus dydžio kortelės); atvirukai, vokai, laiškų rašymo lapeliai ir kt. | Atskiri pratybų lapai, įvairių užduočių vaikui rinkinys; lipdukai-raidynai, skaitmenys; knygelės asmeniniam raidynėliui, žodynėliui sudaryti ir pan. |
| 2.Bendro naudojimo  priemonės | Knygos vaikams (knygelės, žurnalai, vaikiškos enciklopedijos, dailės albumai ir kt.); raidynai; žodžių kortelės, juostelės; stalo žaidimai su raidėmis, užrašais skirti kalbai ugdyti; kubeliai, automobiliai ir kt. su užrašais; pasakų, muzikos įrašai (kompaktiniai diskai, garso kasetės) ir kt. | Žaislinės knygelės vaikams (su iškirptais langeliais, perspektyviniu vaizdu, turinčios vaizdo ir garso efektų); pasakų veikėjų siluetai, figūrėlės; skirtukai, žymekliai knygoms; simboliniai lipdukai; receptų knygos, telefonų knygos vaikų žaidimams;  spausdinimo mašinėlė, kompiuteris, kompiuterinės programos (pvz., programos, padedančios vaikui suvokti, kas yra šviesa, programos, skatinančios vaikus kurti muziką, modeliuoti daiktus, bandyti rašyti ir kt.) |

### 4.3.3. Priemonės sveikatos saugojimo kompetencijai

|  |  |  |
| --- | --- | --- |
| **Priemonių grupės** | Pagrindinės ugdymo priemonės | Papildomos ugdymo priemonės |
| 1.Individualaus naudojimo priemonės | Servetėlės, rankšluosčiai, dantų šepetėlis, pasta. | Pirštų, delnų, pėdų atspaudų darymo medžiagos (dažai, molis, smėlis ir kt.) |
| 2.Bendro naudojimo priemonės | Higienos reikmenys (muilas); kaspinai, skarelės, skraistės šokiui; lankai, šokdynės, virvutės, kamuoliai, kėgliai, badmintonas; treniruokliai (batutas ir kt.); šiurkštūs, gruoblėti kilimėliai; sūpuoklės, sienelės, kopėčios, laipiojimo virvės, gimnastikos suoleliai, čiužiniai; priemonės estafetėms, kliūtims; audeklo atraižos, elastingas popierius, rupus žvyras, nugludinti akmenėliai, paspirtukai; rogutės ir kt. | Kūno dažai; paveikslėliai, knygelės, dėlionės, loto augimo ir sveikatos temomis; vaikams pritaikyti indai ir stalo įrankiai, buities technika, skirta maistui ruošti; priemonės varstymui, segiojimui, raišiojimui; įvairios spynos, užraktai ir raktai; kabliukai; užsklandos; kamuoliai, skirti šokuoti, suptis; supamieji žaislai; grūdinimosi priemonės (indai vandeniui ir kt.); riedantys žaislai (karučiai, automobiliai, traukiniai ir kt.) ir pan. |

### 4.3.4. Priemonės meninei kompetencijai

|  |  |  |
| --- | --- | --- |
| **Priemonių grupės** | Pagrindinės ugdymo priemonės | Papildomos ugdymo priemonės |
| 1.Individualaus naudojimo priemonės | Piešimo popierius; pieštukai, akvarelė, guašas, pirštų ir kt. dažai, teptukai ir kt. | Piešimo sąsiuvinis; spalvoto popieriaus rinkinys; guašas, žirklės ir kt. |
| 2.Bendro naudojimo  priemonės | Priemonės tapymui, piešimui, lipdymui, kūrybiniams darbams (įvairūs dažai: guašas, akvarelė, kreidelės, pastelė; klijai; balta ir spalvota kreida; pilki ir spalvoti pieštukai; įvairaus dydžio, pločio, storio teptukai; žirklės, kanceliariniai peiliukai, pagaliukai ir kt.); priemonės darbo vietai uždengti; apranga darbui su dažais; širmelė ir kita įranga teatrui;pirštukų lėlės, lėlės marionetės, lėlės ant lazdelių ir kt.; apranga ir vaidybos atributika vaikams (skraistės, skrybėlės, bižuterija, karūnos ir kt.);muzikos instrumentai (molinukai, akmenukai, lazdelės, metalofonai, smuikas, išilginė fleita, kanklės, akordeonas, ritminiai mušamieji instrumentai (perkusija) ar savos gamybos instrumentai);muzikos centras arba garso grotuvas, būtiniausi įrašai (populiari, klasikinė, liaudies, vaikų ir kt. muzika);muzikos ženklų rinkiniai muzikos raštui (penklinių, natų, pauzių ženklai) ir kt. | Priemonės tapymui, grafiniams, taikomosios dailės darbams (kempinės, voleliai; tušas, plunksna; adatos, vąšelis, siūlai); štampavimo, antspaudavimo priemonės, formelės; molbertai; muzikinės dėžutės, muzikiniai žaislai ir pan. |

### 4.3.5. Priemonės pažinimo kompetencijai

|  |  |  |
| --- | --- | --- |
| **Priemonių grupės** | Pagrindinės ugdymo priemonės | Papildomos ugdymo priemonės |
| 1.Bendro naudojimo  priemonės | Vandenį geriantis popierius, vaškas, parafinas; žvakės; rašomoji lenta; lentynėlės, spintelės, dėžės, krepšiai žaislams, medžiagoms ir priemonėms;  informaciniai leidiniai (knygos, plakatai, enciklopedijos, stalo žaidimai ir kt.); gyvūnų, augalų, gamtovaizdžių ir gamtos paminklų nuotraukos; skaičių, formų, dydžių, spalvų kortelės; priešingybių, priežasties-pasekmės, nuoseklumo, dalies ir visumos paveikslėliai, kortelės; smėlis, akmenukai, vanduo, gamtinė medžiaga; didinamieji stiklai, indai ir priemonės eksperimentavimui (mėgintuvėliai, piltuvėliai, vamzdžiai, matuokliai, pipetės, kempinės, vandenį sugeriančios medžiagos, indai bei priemonės žaidimui su smėliu ir vandeniu, muilo burbulai, žaislinės plunksnos ir kt.); laikrodis, kompasas, termometrai (vandens, oro, kūno šilumos), statoskopas, įvairios ilgio matavimo priemonės, svirtinės svarstyklės; skaičiavimo pagaliukai, skaičiuotuvai, specialios didaktinės skaičiavimo priemonės; erdvinės ir plokštuminės geometrinės figūros; pinigų pavyzdžiai; žaislai tapatinimui, grupavimui, rūšiavimui, serijų dėliojimui;  išardomieji ir sudedamieji žaislai, daiktų modeliai; aitvarai (popieriniai, plastmasiniai, medžiaginiai ir kt.) ir pan. | Flanelinė lenta, kilnojamoji magnetinė lenta (su muzikiniais priedais); puodeliai, laistytuvai gėlėms, gėlių žemė; žmonių buities, profesijų atributai: įrankiai, rakandai (sodo įrankiai, namų tvarkymo priemonės, meistravimo įrankiai ir priemonės); tikra buitinė technika: radijo aparatai, fotoaparatai, telefonai, žibintuvėliai; techniniai žaislai (žybsintys, pypsintys; prisukami, inerciniai, elektriniai, t.y. su elementais); vėjo, vandens malūnai, parašiutai; galvosūkiai, labirintai; gamtos garsų įrašai, filmuota medžiaga; magnetai ir pan. |

4.3.6. Kitos priemonės

Baldai: vaikiški staliukai, kėdutės, lovytės, spintelės, komodos, siužetiniai baldeliai, nameliai, suoliukai, sekcijos ir kt. Individualias ir bendro naudojimo priemones ugdomajai veiklai Mokytojas pasirenka atsižvelgdamas į vaikų amžių, gebėjimus, pomėgius, individualias savybes, poreikius.

# V. UGDYMO(SI) TURINYS

Sudarant ugdymo turinį, vadovaujamasi „Ikimokyklinio amžiaus vaikų pasiekimų aprašo” (2014) rekomendacijomis. Ugdymo turinys išdėstytas 5 kompetencijų srityse (socialinės, komunikacinės, pažinimo, sveikatos saugojimo, meninės). Kiekviena kompetencija ugdoma orientuojantis į esminius gebėjimus, nuostatas ir vaiko patirtį. Per jas atskleidžiama 18 vaiko ugdymo (si) sričių. Kiekvieną kompetenciją sudaro pagrindinės ir integruojamos ugdymosi sritys. Kompetencijos ugdomos integraliai organizuotos ir spontaniškos vaiko veiklos metu grupėje, lauke, įstaigos renginiuose, išvykose, šeimoje. Ugdymo turinys įgyvendinamas visose Mokyklos edukacinėse ervėse, per visą vaiko buvimo darželyje laiką: jam tvarkantis, valgant, ruošiantis ilsėtis, eiti į lauką, bendraujant su Mokytoju (ais) ar grupės svečiais, spontaniškai žaidžiant ar dalyvaujant Mokytojo organizuotoje veikloje, apimant visų vaikui reikalingų kompetencijų ugdymą. Ugdomoji aplinka saugi, jauki, primenanti namus, kviečianti, skatinanti eksperimentuoti, kurti, lengvai prieinama, patogi, dinamiškai, atitinkanti vaiko amžių ir raidą. Grupės patalpos padalinamos į veiklos zonas (klampelius), kuriuose ugdomos vaiko kompetencijos: dailės zona (kampelis) – meninė, komunikavimo, pažinimo, socialinė, sveikatos saugojimo; gamtos tyrinėjimo zona (kampelis) – pažinimo, socialinė, komunikavimo, meninė, sveikatos saugojimo; kalbos zona (kampelis) – komunikavimo, socialinė, pažinimo, meninė, sveikatos saugojimo; matematikos ir konstravimo zona (kampelis) – pažinimo, socialinė, komunikavimo, meninė, sveikatos saugojimo; statybinių žaidimų zona (kampelis) – pažinimo, socialinė, komunikavimo, meninė, sveikatos saugojimo; judėjimo zona (kampelis) – sveikatos saugojimo, socialinė, pažinimo, komunikavimo, meninė; vaidmeninių žaidimų zona (kampelis) – socialinė, meninė, komunikavimo, pažinimo, sveikatos saugojimo; lauko žaidimų zona (kampelis) – sveikatos saugojimo, pažinimo, socialinė, komunikavimo, meninė.

Kiekvienoje grupės veiklos zonoje (kampelyje) priemonių ir žaislų turi pakakti keliems vaikams. Veiklos zonos (kampeliai) tampa savotiškomis laboratorijomis, kuriose vaikai mokosi patys žaisdami ir naudodami įvairias priemones. Vaikai keliauja iš vienos veiklos zonos (kampelio) į kitą. Jų ugdymui išnaudojamos visos grupės erdvės. Mokytoja, parinkdama ugdymo(si) turinį, atsižvelgia į vaikų poreikius, tėvų lūkesčius, grupės aplinką, kitas Mokyklos edukacines erdves. Ugdymo turinys pritaikomas visai grupei, atsižvelgia į bendrus grupę lankančių vaikų poreikius, ypatumus bei kompetencijas.

**Socialinė kompetencija** apima vaikų savęs ir aplinkos suvokimą, savo ir kitų žmonių emocijų, jausmų, elgesio ypatumų pažinimą ir išraišką, savarankiškumo skatinimą, savikontrolės įgūdžių, atjautos, tolerancijos ugdymą, susijusi gyvenimo su socialine aplinka ir gamta jausmo skatinimą, meilės gamtai ugdymą. Kompetencija apima šias vaiko pasiekimų sritis: Savivoka ir savigarba (5 sritis), Emocijų suvokimas ir raiška (3 sritis), Savireguliacija ir savikontrolė (4 sritis), Santykiai su suaugusiaisiais (6 sritis), Santykiai su bendraamžiais (7 sritis), Iniciatyvumas ir atkaklumas (14 sritis), Problemų sprendimas (16 sritis).

**Kalbos ir komunikavimo kompetencija** apima kalbėjimo ir bendravimo su vaikais ir suaugusiais skatinimą, aktyviojo ir pasyviojo žodyno turtinimą ugdant pasakojimo įgūdžius ir gebėjimą klausyti, meilės gimtajai kalbai ugdymą, vaikų literatūros kūrinių pažinimą. Kompetencija apima šias vaiko pasiekimų sritis: Sakytinė kalba (8 sritis), Rašytinės kalba (9 sritis).

**Pažinimo kompetencija**  apima domėjimąsi viskuo, kas supa vaiką: gamta, jos reiškiniais, žmonėmis jų jausmais, darbu, kūryba, daiktais, technika, įvairia veikla ir pan.. Ugdyti vaikų saviraišką, mąstymo pradmenis, skatinti poreikį tyrinėti ir atrasti, keisti, kurti, siekiant užbaigti iki galo pradėtą darbą ar sumanymą. Kompetencija apima šias vaiko pasiekimų sritis: Mokėjimas mokytis (18 sritis), Tyrinėjimas (15 sritis), Aplinkos pažinimas (10 sritis), Skaičiavimas ir matavimas (11 sritis).

**Sveikatos saugojimo kompetencija** apima vaikų sveikatos saugojimą ir stiprinimą, sveikos gyvensenos įgūdžių ugdymą, judėjimo poreikio tenkinimą. Kompetencija apima šias vaiko pasiekimų sritis: Fizinis aktyvumas (2 sritis), Kasdienio gyvenimo įgūdžiai (1 sritis).

**Meninė kompetencija** apima įvairių meno šakų raiškos priemonių pažinimą, gebėjimo reikšti savo nuotaiką, jausmus, mintis bei santykį su pasauliu įvairiomis meninės raiškos priemonėmis ugdymą, saviraiškos, kūrybiškumo skatinimą, kalendorinių švenčių ir liaudies papročių  pažinimą. “Mėlynojo lapelio” švenčių organizavimas. Kompetencija apima šias vaiko pasiekimų sritis: Kūrybiškumas (17 sritis), Meninė raiška (12 sritis), Estetinis suvokimas (13 sritis).

|  |  |  |  |
| --- | --- | --- | --- |
| Ugdymo(si) sritis | Vertybinė nuostata | Esminis gebėjimas | Laukiami rezultatai |
| 1.Kasdienio  gyvenimo įgūdžiai | Noriai ugdosi  sveikam kasdieniam  gyvenimui  reikalingus įgūdžius | Tvarkingai valgo, savarankiškai atlieka savitvarkos veiksmus, apsirengia ir nusirengia,  naudojasi tualetu, prausiasi, šukuojasi. Saugo savo sveikatą ir saugiai elgiasi aplinkoje. | Susiformuos vaiko asmeniniai valgymo ir mitybos įgūdžiai, įgys kūno švaros ir aplinkos  tvarkos palaikymo  įgūdžius, formuosis  saugaus elgesio įgūdžiai, taisyklinga kūno laikysena. |
| 2.Fizinis  aktyvumas | Noriai, džiaugsmingai juda,  mėgsta judrią veiklą  ir žaidimus. | Eina, bėga, šliaužia, ropoja, lipa, šokinėja koordinuotai,  išlaikydamas pusiausvyrą,  spontaniškai ir tikslingai atlieka veiksmus, kuriems būtina akių - rankos  koordinacija bei išlavėjusi smulkioji motorika | Patenkins fizinio aktyvumo poreikį, ugdys stambiosios  Ir smulkiosios motorikos  įgūdžius, akių - rankų  koordinaciją, gebės  naudotis piešimo, rašymo priemonėmis, kirpti žirklėmis. |
| 3.Emocijų  suvokimas ir  raiška | Domisi savo ir kitų  emocijomis bei  jausmais. | Atpažįsta bei įvardija savo ir kitų emocijas ar jausmus, jų  priežastis, įprastose situacijose.  Emocijas ir jausmus išreiškia tinkamais, kitiems priimtinais būdais, žodžiais ir elgesiu atliepia kito jausmus (užjaučia, padeda). | Suvoks, pavadins, gebės išreikšti savo jausmus,  atpažins kitų žmonių  jausmus, tinkamai į juos reaguos, apibūdins. |
| 4.Savireguliacija  ir savikontrolė | Nusiteikęs valdyti  emocijų raišką ir  kaitą. | Laikosi susitarimų, elgiasi  mandagiai, taikiai,  bendraudamas su kitais bando kontroliuoti savo žodžius ir veiksmus (suvaldo pyktį, neskaudina kito), įsiaudrinęs geba nusiraminti. | Gebės nusiraminti, atsipalaiduoti, kontroliuos  jausmus, tinkamai juos reikš, gebės laikytis susitarimų, taisyklių. |
| 5.Savivoka ir  savigarba | Save vertina  teigiamai | Supranta savo asmens tapatumą (aš esu, buvau, būsiu) pasako, kad yra mergaitė/berniukas, priskiria save savo šeimai, grupei, bendruomenei, pasitiki savimi ir savo gebėjimais, palankiai kalba apie save, tikisi, kad kitiems jis patinka, supranta, gina savo teises būti ir žaisti kartu su kitais. | Pozityviai save vertins,  sustiprės asmeninio  tapatumo jausmas, bendrumo su šeima, grupe, tautinio tapatumo jausmas.  Ugdysis savivokos  savigarbos pradmenis. |
| 6.Santykiai su  suaugusiais | Nusiteikęs  geranoriškai  bendrauti ir  bendradarbiauti su  suaugusiais | Pasitiki pedagogais, juos gerbia, ramiai jaučiasi kasdienėje ir neįprastoje aplinkoje, iš jų mokosi, drąsiai reiškia jiems savo nuomonę, tariasi, derasi, žino, kaip reikia elgtis su nepažįstamais suaugusiais. | Gebės atsiskirti nuo tėvų ir pasitikės pedagogais, gerbs  vieni kitus, mokės palaikyti partneriškus santykius, žinios kaip saugiai elgtis su  nepažįstamais suaugusiais. |
| 7.Santykiai su  bendraamžiais | Nusiteikęs  geranoriškai  bendrauti ir  bendradarbiauti su  bendraamžiais | Supranta kas yra gerai, kas yra blogai, draugauja bent su vienu vaiku, palankiai bendrauja su visais (supranta kitų norus, dalinasi žaislais, tariasi, užjaučia, padeda), suaugusiojo padedamas supranta savo žodžių ir veiksmų pasekmes sau ir kitiems. | Mokės užmegzti artimus,  Geranoriškus ryšius su bendraamžiais, gebės bendrauti ir bendradarbiauti, spręsti tarpusavio santykius, nesutarimus, gebės palaikyti artimesnius asmeninius santykius su vienu ar keliais vaikais |
| 8.Sakytinė kalba | Nusiteikęs  išklausyti kitą ir  išreikšti save bei  savo patirtį kalba | Klausosi ir supranta kitų kalbėjimą, kalba su suaugusiais ir vaikais, natūraliai, laisvai išreikšdami savo išgyvenimus, patirtį, mintis, intuityviai junta  kalbos grožį | Gebės klausyti aplinkinių  kalbėjimo, skaitymo, atpažins ir supras kalbėjimą, natūraliai  kalbėsis su vaikais ir  suaugusiais apie savo patirtį, išgyvenimus, supančią aplinką, jos objektus, įvykius.  Kalbėdamas gebės laikytis perprastų kalbos taisyklių.  Gebės tautosakos ir grožinės literatūros kūrinėlis deklamuoti, sekti, pasakoti |
| 9.Rašytinė kalba | Domisi rašytiniais  ženklais, simboliais,  skaitomu tekstu. | Atpažįsta ir rašinėja raides, žodžius bei kitokius simbolius, pradeda skaitinėti. | Domėsis skaitymu, raidėmis, žodžiais, įvairiais simboliais ir jų reikšmėmis. Gebės perskaityti trumpus žodžius. Įgys rašymo  pradmenis, braižys, pieš įvairius simbolius. |
| 10.Aplinkos  pažinimas | Nori pažinti bei  suprasti save ir  aplinkinį pasaulį,  džiaugiasi sužinojęs  ką nors nauja. | Įvardija ir bando paaiškinti socialinius bei gamtos reiškinius, apibūdinti save, savo gyvenamą vietą, šeimą, kaimynus, gyvosios ir negyvosios gamtos objektus, domisi technika ir noriai mokosi ja naudotis. | Domėsis socialine, kultūrine, gamtine aplinka, norės ją tyrinėti ir pažinti.  Įgys pagarbos gamtai ir gyvybei, žmonių sukurtai aplinkai, tolerancijos įvairių kultūrų, lyties, socialinių ir amžiaus grupių žmonėms. Gebės mąstyti ir samprotauti, remiantis informacija, spręsti problemas, nusakyti pasaulį kalba, vaizdais,  simboliais ir kitomis priemonėmis. Įgys žinių apie aplinką, jos raidą, aplinkos pažinimo būdų, savo šeimos, savęs, kaip bendruomenės nario,  suvokimo, savo teisių bei pareigų žinojimo. Žinos aplinkos pažinimo būdus bei gebės juos pritaikyti. |
| 11.Skaičiavimas  ir matavimas | Nusiteikęs pasaulį  pažinti skaičiuodamas ir  matuodamas | Geba skaičiuoti daiktus, palyginti daiktų grupes pagal kiekį, vartoti skaitmenis, apibūdinti daikto vietą eilėje, sudaryti sekas.  Geba grupuoti daiktus pagal spalvą, formą, dydį. Jaučia dydžių skirtumus, daikto vietą ir padėtį erdvėje.  Supranta ir vartoja žodžius, kuriais apibūdinamas atstumas, ilgis, masė, tūris, laikas. Pradeda suvokti laiko tėkmę ir trukmę | Gebės vartoti skaičius ir matematinius simbolius daiktų kiekiui žymėti, daiktų grupėms palyginti.  Supras daikto vietą eilėje, pastebės dėsningumus, sudarys įvairias sekas.  Gebės grupuoti, klasifikuoti daiktus pagal formą, dydį, spalvą.  Suvoks daikto vietą ir  padėtį erdvėje, orientuosis laike. |
| 12.Meninė raiška | Jaučia meninės  raiškos džiaugsmą,  rodo norą aktyviai  dalyvauti meninėje  veikloje. | Spontaniškai ir savitai  reiškia įspūdžius, išgyvenimus, mintis, patirtas emocijas muzikuodamas, šokdamas, vaidindamas  vizualinėje kūryboje. | Gebės emocijas, patirtį, mintis, įspūdžius išreikšti  Meninėmis priemonėmis ir  būdais. Eksperimentuos ir  tyrinės meninės raiškos priemones, kurs ir improvizuos. |
| 13.Estetinis  suvokimas | Domisi, gėrisi,  grožisi aplinka,  meniniais kūriniais,  menine veikla. | Pastebi ir žavisi aplinkos grožiu, meno kūriniais, džiaugiasi savo ir kitų kūryba, jaučia suvokia, apibūdina kai kuriuos muzikos, šokio, vaidybos, vizualaus meno estetikos ypatumus, reiškia savo estetinius potyrius, dalijasi išgyvenimais, įspūdžiais. | Gebės nusiteikti grožio,  meninės kūrybos potyriams bei džiaugsmui.  Pajus aplinkos, žmonių santykių, meno, savo ir kitų kūrybos grožį.  Domėsis meno raiškos priemonėmis, dalinsis jutiminių ir emocinių išgyvenimų prisiminimais su kitais. |
| 14.Iniciatyvumas  ir atkalumas | Didžiuojasi savimi  ir didėjančiais savo  gebėjimais. | Savo iniciatyva pagal pomėgius pasirenka veiklą, ilgam įsitraukia ir ją plėtoja, geba pratęsti veiklą po tam tikro laiko tarpo, kreipiasi į suaugusįjį pagalbos, kai pats  nepajėgia susidoroti su  iškilusiais sunkumais. | Gebės pats susirasti veiklą ir ją turiningai plėtoti. Gebės įsitraukti į suaugusiojo pasiūlytą ugdymą(si) skatinančią veiklą susikoncentruoti ir išradingai ją plėtoti, susidoros su kliūtimis, siekiant sumanymų realizavimo. |
| 15.Tyrinėjimas | Smalsus, domisi  viskuo kas vyksta  aplinkui, noriai  stebi, bando,  samprotauja. | Aktyviai tyrinėja save,  socialinę, kultūrinę ir gamtinę aplinką, įvaldo tyrinėjimo būdus (stebėjimą, bandymą, klausinėjimą), mąsto ir samprotauja apie tai, ką pastebėjo, atrado, pajuto, patyrė. | Domėsis supančia aplinka, tyrinės pasinaudojant  įvairiais pojūčiais, aptars atrastus, sužinotus dalykus. |
| 16.Problemų  sprendimas | Nusiteikęs ieškoti  išeičių kasdieniams  iššūkiams bei  sunkumams įveikti. | Atpažįsta ką nors veikiant kilusius iššūkius bei sunkumus, dažniausiai supranta, kodėl jie kilo, suvokia savo ir kitų ketinimus, ieško tinkamų sprendimų ką nors išbandydamas, tyrinėdamas, aiškindamasis,  bendradarbiaudamas, pradeda numatyti priimtų sprendimų pasekmes. | Gebės atpažinti, įžvelgti problemas, ieškos išeičių, tinkamo sprendimo pasirinkimo bei įgyvendinimo, stebės ir apmąstys pasekmes.  Mokysis įveikti nesėkmes. |
| 17.Kūrybiškumas | Jaučia kūrybinės  laisvės, spontaniškos  improvizacijos  bei kūrybos džiaugsmą. | Savitai reiškia savo įspūdžius įvairioje veikloje, ieško  nežinomos informacijos, siūlo naujas, netikėtas idėjas ir jas savitai įgyvendina. | Domėsis naujais, nežinomais, sudėtingais dalykais.  Gebės įžvelgti problemas, klausinėti, diskutuoti, įsivaizduoti, fantazuoti. Gebės ieškoti atsakymų, netikėtų idėjų, kurti variantus, savaip  pertvarkyti, pritaikyti. Įgys drąsos veikti, daryti savaip. |
| 18.Mokėjimas  mokytis | Noriai mokosi,  džiaugiasi tuo, ką  išmoko. | Mokosi žaisdamas, stebėdamas kitus vaikus ir suaugusius, klausinėdamas, ieškodamas informacijos, išbandydamas, spręsdamas problemas, kurdamas įvaldo kai kuriuos mokymosi būdus, pradeda suprasti mokymosi procesą. | Gebės numatyti ko nori išmokti, aktyviai mokysis, gebės apmąstyti ko išmoko. |

Pasiekimų žingsniai (1 priedas)– tai vaiko pažangą rodantys žinių ir supratimo, gebėjimų ir nuostatų pokyčiai per vienerius metus, atitinkantys vaiko raidos dėsningumus kokybiško ugdymo sąlygomis. Vaikų iki trejų metų ir vaikų nuo trejų iki šešerių metų įgyjamų gebėjimų pobūdis iš esmės skiriasi: iki trejų metų vaikų gebėjimai integralūs, t. y. kai kuriose srityse susiformavusios tik gebėjimų prielaidos; trejų–šešerių metų vaikų gebėjimai – labiau išsidiferencijavę. Dėl šios priežasties santykinai išskiriami du vaiko gebėjimų formavimosi laikotarpiai. 2–3-iajame žingsniuose aprašomi vaikų iki trejų metų pasiekimai, 4–6-ajame žingsniuose aprašomi vaikų nuo trejų -ketverių iki šešerių metų pasiekimai. Vaiko pasiekimų žingsnių siejimas su amžiumi yra sąlyginis.

# VI. UGDYMO(SI) PASIEKIMAI IR JŲ VERTINIMAS

Vertinimas - tai nuolatinis informacijos apie vaiką, jo ugdymo(si) ypatumus bei daromą pažangą kaupimas ir apibendrinimas. Vaiko pasiekimai – tai susiformavusios vertybinės nuostatos, gebėjimai, supratimas, patirtis.

Mokykloje vyksta nuolatinis vaiko asmeninės pažangos stebėjimas, kaupiami individualūs vaikų gebėjimų ir pasiekimų aplankai, o pasiekimų žingsneliai fiksuojami du kartus per metus: pirmas (startinės būklės) vertinimas atliekamas rugsėjo – spalio mėnesiais (esant objektyvioms priežastims, galima tęsti ir lapkričio mėnesį), antras (metinių pokyčių apibendrinimas) atliekamas gegužės - birželio mėn. Vertinimas vykdomas elektroniniame dienyne pagal Ikimokyklinio amžiaus vaikų pasiekimų aprašą - atsižvelgiant į penkias kompetencijas, aštuoniolika vaiko ugdymosi pasiekimų sričių: kasdienio gyvenimo įgūdžiai, fizinis aktyvumas, emocijų suvokimas ir raiška, savireguliacija ir savikontrolė, savivoka ir savigarba, santykiai su suaugusiais, santykiai su bendraamžiais, sakytinė kalba, rašytinė kalba, aplinkos pažinimas, skaičiavimas ir matavimas, meninė raiška, estetinis suvokimas, iniciatyvumas ir atkaklumas, tyrinėjimas, problemų sprendimas, kūrybiškumas, mokėjimas mokytis, su esminėmis nuostatomis ir gebėjimais, kuriuos vaikas įgyja iki šešerių metų. Dienyno ataskaita saugoma vaiko asmens byloje.

Vaiko pasiekimai vertinami, atsižvelgiant į jo daromą pažangą, vadovaujantis šiais vertinimo kriterijais:

1. ugdymo(si) pasiekimų vertinimas yra visuminis ir nuolat vykstantis;

2. vertinimu siekiama tėvams perduoti aiškią ir savalaikę informaciją apie vaiką;

3. vaikas vertinamas atsižvelgiant į penkias kompetencijas: pažinimo, socialinę, komunikavimo, meninę ir sveikatos, pagal atskirų ugdymo sričių pasiekimus;

4. vertinant vaiko pasiekimus laikomasi vertinimo ir jų pateikimo etikos reikalavimų, užtikrinamas jų laikymo saugumas;

5. vertinimo objektyvumo siekiama grupės Mokytojams dirbant komandos principu. Pagrindiniai vaiko vertintojai – grupėje dirbantys Mokytojai. Vertinime taip pat gali dalyvauti tėvai ir pats vaikas. Tėvai papasakoja apie vaiko ugdymo(si) sąlygas namuose, išsako savo nuomonę apie vaiko pasiekimus, pomėgius, ugdymosi poreikius. Su vaiku pasiekimai aptariami, pabrėžiant vaiko sėkmę. Vaiko prašoma pakomentuoti savo darbelius, siūloma palyginti prieš metus atliktus darbelius su paskutiniuoju darbeliu. Vaikas lygina juos ir mato savo pažangą.

Vertinimo principai:

1. padėti vaikui ugdytis ir eiti individualios pažangos keliu;

2. Mokytojui (-ams) privalu vertinti kiekvieno vaiko brandą, pasiekimus ir pokyčius.

3. pageidautina, kad tėvai – vertintų savo vaiko pasiekimus, pagal grupės susitarimą ir/ar pageidavimą, o vaikas, atsižvelgiant į amžių ir brandos lygį, įsivertintų arba mokytųsi įsivertinti savo pokyčius (Koks esu? Kaip paaugau?).

Informacija, padedanti nustatyti vaiko pasiekimus, renkama įvairiais būdais:

stebint vaiką natūralioje veikloje, t. y. žaidžiant, tyrinėjant, kuriant, judant;

pokalbio su tėvais ir vaikais metu;

analizuojant vaiko kūrybą;

analizuojant veiklos, elgesio nuotraukas, vaizdo įrašus ir kt.

Surinkti duomenys apie vaiko ar grupės ugdymosi pasiekimus analizuojami pasitelkiant Dienyno suteikiamomis galimybėmis: diagramomis, voratinkliais, lentelėmis, stulpelinėmis diagramomis. Apibendrinti grupės vaikų pasiekimai, naudojami Mokytojų darbo analizei bei įsivertinimui, planuojant tolimesnį ugdymo procesą.

Visa sukaupta informacija apie vaiko veiklą ir pasiekimus kaupiama vaiko ugdymosi pasiekimų aplanke. Jame pateikiami visų vaiko ugdymosi pasiekimų sričių įrodymai arba Mokytojas gali nurodyti, kur tai galima rasti (pvz.; kompiuteryje, nuotraukų archyve ar pan.).

Tėvams apie vaiko asmeninę pažangą ir gebėjimus informacija teikiama:

1. individualių pokalbių metu informuoja grupės Mokytojai;

2. Dienyne;

3. tėvams, neturintiems galimybių prisijungti prie Dienyno, išreiškus norą, mokslo metų pabaigoje, gali būti teikiama popierinė vertinimo ataskaita.

Vertinimo rezultatai aptariami individualiai pokalbiuose su tėvais, metodinės grupės susirinkimuose, reikalui esant, Vaiko gerovės komisijos posėdžiuose. Mokytojų tarybos posėdžiuose Mokytojai pateikia bendrą informaciją apie grupės pasiekimus, siejant juos su grupės ugdymo tikslais ir uždaviniais, bei numatant ateities perspektyvą“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kretingos mokyklos–darželio „Žibutė“

tarybos 2017 m. birželio 1 d.

posėdyje. Nr.(1.4)-V2-2

**VII. NAUDOTA LITERATŪRA IR INFORMACIJOS ŠALTINIAI**

1. Adaškevičienė E. Mažųjų sporto abėcėlė. Kaunas. 1990. 43. Katinienė A. Vaiko muzikinės kultūros ugdymas darželyje. Vilnius. 1998
2. Caughlin P. A. Į vaiką orientuotų grupių kūrimas. Vilnius.1997.
3. Gražienė V., Rimkienė R. Ikimokyklinio ugdymo gairės. Vilnius. 1993. 37. Tautinė mokykla. Kaunas. 1989.
4. Ikimokyklinio amžiaus vaikų pasiekimų aprašas. Lietuvos Respublikos švietimo ir mokslo ministerija, 2014.
5. Ikimokyklinio ugdymo metodinės rekomendacijos. Lietuvos Respublikos švietimo ir mokslo ministerija 2015.

6. Ikimokyklinio, priešmokyklinio ir pradinio ugdymo dermė. Tyrimo ataskaita. 2012. Prieiga internetu:http://www.ikimokyklinis.lt/uploads/files/dir574/dir28/dir1/15\_0php.

7. Lietuvos Respublikos švietimo ir mokslo ministro 2005-04-18 įsakymas Nr. ISAK-

27 „Dėl ikimokyklinio ugdymo programų kriterijų aprašo“.

8. Lietuvos pažangos strategija „Lietuva 2030“, 2012. Prieiga internetu: www.Lietuva2030.lt.

9. Monkevičienė O., Tarasovienė A., Bartkevičienė V., Matlašaitienė R., Gražienė V., Glebuvienė V., Katinienė A., Rimkienė R., Juraitienė I., Aukštakalnytė D. Ankstyvojo ugdymo vadovas. Vilnius. 2001.

10. Vaiko teisių konvencija. Lietuvos nacionalinis UNICEF komitetas. 2000.

11. Vaikų brandumas mokyklai. Vilnius. 2001.

12. Žukauskienė R. Raidos psichologija. Vilnius. 1996.

Kretingos mokyklos – darželio „Žibutė“

ikimokyklinio ugdymo programos „Žibutės šalyje“

1 priedas

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Sritis** | **Žingsniai** | **Srities gebėjimai ir žinios (pasiekimai)** | **Vaiko veiksenos** | | |
| **1. SOCIALINĖ KOMPETENCIJA-**  **emocinis ir socialinis ugdymas(is)** | | | | | | |
| 1.1. | Savivoka ir  savigarba | 2 žingsnis | Turi savo kūno išorės vaizdinius – atpažįsta save neseniai darytose nuotraukose, savo atvaizdą veidrodyje, pavadina kelias kūno dalis. Išreiškia savo norus, pyksta, kai suaugęs draudžia tai daryti. | Tyrinėja save veidrodyje, tapatina su draugais. Įvardina berniuką, mergaitę. Pasako savo vardą.  Žaidžia vardų žaidimus: atsiliepia, pašauktas vardu;  padrąsintas, save vadina vardu; pasako vardą kitam,  parodydamas pirštukais metus. Žaidžia įvairius žaidimus su veidrodžiu.  Skiria save, rodo nuotraukose šeimos narius, brolį, sesę ir kitus darželio darbuotojus, grupės draugus, tam tikros profesijos žmones. Aiškinasi, kad kiekvienas žmogus turi šeimą, namus, atlieka tam tikrus darbus, kurių rezultatais mes naudojamės.  Mokosi papasakoti apie save, pasakyti savo vardą, piršteliais parodo savo amžių.  Vardina žmogaus kūno dalis, aiškinasi, kam reikalingos kojos, ausys, akys ir kt. kūno dalys.  Mėgdžioja suaugusiojo rodomus judesius, imituoja gyvūnų kūno dalių judesius. | | |
| 3 žingsnis | Kalba pirmuoju asmeniu „Aš noriu“,  „mano“. Savo „aš“ sieja su savo veikla ir  daiktų turėjimu – pasako, ką daro, ką turi.  Pasako, kas jis yra – berniukas ar mergaitė, atskiria berniukus nuo mergaičių, pavadina 5-6 kūno dalis.  Didžiuojasi tuo, ką turi ir ką gali daryti,  tikisi, kad juo besirūpinantys suaugusieji ir kiti vaikai jį mėgsta ir priima. |
| 4 žingsnis | Supranta, kad turi nuo kitų atskirą savo  norų, ketinimų, jausmų pasaulį.  Pasako, kaip jaučiasi, ko nori jis, ir kaip  jaučiasi, ko nori kitas.  Supranta, kad suaugęs negalėjo matyti to,  ką jis matė, ką darė arba kas atsitiko, jeigu nebuvo kartu.  Mano, kad jis yra geras, todėl kiti jį mėgsta, palankiai vertina. | Pasakoja apie save: amžius, išvaizda, lytis, pomėgiai, gebėjimai. Ieško savęs nuotraukose, stebi veidrodyje. Žaidžia bendravimo žaidimus, kartoja ir įsimena savo vardą, pavardę, kitų vaikų vardus, pomėgius. Pristato save kitiems, perduodamas simbolinį ženklą. Diskutuoja, kokie patys vaikai yra, ko nori, kaip jaučiasi. Klausosi literatūros kūrinėlių ir aiškinasi, kas patinka, o kas ne, kas gera, o kas bloga. Lygina save, koks yra dabar ir koks buvo anksčiau: pasakoja, ką geba, žymi bei meninėmis priemonėmis vaizduoja savo augimą, pasiekimus. Žiūrinėja savo ankstesnių ir dabartinių metų kūrybinių darbų albumus, pastebėdami, kiek daug išmoksta augdami. Kuria knygelę apie save, įsegdami savo paties pieštą autoportretą, draugų, auklėtojos, tėvų, kitų šeimos narių pieštus portretus su užrašytais žodžiais apie jį; gretina portretus, svarsto, ar panašus, kokį patį mato save pats ir kokį mato kiti.  Tyrinėja savo ir kitų žmonių panašumus ir skirtumus, pomėgius, analizuoja savo elgesį įvairiose situacijose. Sudaro savo gyvenimo liniją iš piešinių, paveikslėlių, nuotraukų. Kuria savo galimybių „saulę“, ant spindulių rašydami, ką gali.  Demonstruoja savo fizinių galimybių, pozų, judesių tobulumą, išradingumą žaisdami, veikdami su daiktais. Dalyvauja įvairioje veikloje (meninė, sportinė, gamtos, aplinkos pažinimo, techninė, žygiai, talkos ir kt.), kurioje atskleidžia geriausias savo savybes. Apie savo veiklą pasakoja suaugusiems ir vaikams, džiaugiasi, rodo, ką nuveikęs. Žaidžia „komplimentų“ žaidimus, pastebėdami ir įvertindami vienas kito gerąsias savybes. Stebi, tyrinėja, apmąsto, vaizduoja, komentuoja grupės, šeimos, bendruomenės gyvenimą. Klausosi kūrinėlių, diskutuoja apie gražų šeimos narių bendravimą, pagarbą, rūpinimąsi vieni kitais, vaikų, senelių bei tėvų panašumą.  Žiūrinėja knygeles, savo šeimos nuotraukas, įvardina šeimos narius, iš žaislų sudaro šeimos variantus. Kalba, judesiais, mimika išreiškia meilę šeimos nariams. Aiškinasi šeimos narių giminystės ryšius (dukra, anūkė ir t.t.), sudaro savo šeimos medį. Laikosi šeimos ir bendruomenės narių susitarimų, tvarkos. Perkelia į grupę savo šeimos patirtį: bendravimo būdą, žaidimus, pomėgius. Diskutuoja apie gimtinę, Tėvynę, domisi tradicijomis, papročiais, vietinėmis šventėmis, dalyvauja jose.  Atpažįsta, atkartoja girdėtą informaciją iš gimtojo miesto istorijos. | | |
| 5 žingsnis | Supranta, kad jis buvo, yra ir visada bus tas pats asmuo: atpažįsta save kūdikystės  nuotraukose, teisingai pasako, kad suaugęs bus vyras/moteris (tėvelis/ mamytė).  Jaučiasi esąs šeimos, vaikų grupės narys.  Apibūdina savo išvaizdą, kalba apie šeimą, draugus.  Savęs vertinimas nepastovus, priklauso nuo tuo metu išsakyto suaugusiojo vertinimo, siekia kitų dėmesio, palankių vertinimų. |
|  |  | 6 žingsnis | Vis geriau suvokia savo norus, jausmus,  savybes, gebėjimus, šeimą, bendruomenę,  Tėvynę. Ima suvokti save, kaip galintį  daryti įtaką kitam ir atsakingai pasirinkti.  Juokiasi iš savo klaidų ar mažų nelaimių,  jeigu jos nesukėlė rimtų pasekmių.  Save apibūdina, nusakydamas fizines ir  elgesio savybes, priklausymą šeimai,  grupei, gali pasakyti savo tautybę.  Save ir savo gebėjimus vertina teigiamai.  Stebi ir atpažįsta kitų palankumo ir  nepalankumo jam ženklus. |
| 1.2. | Emocijų  suvokimas ir  raiška | 2 žingsnis | Emocijos pastovesnės, tačiau dar būdinga  greita nuotaikų kaita. Atpažįsta kitų  džiaugsmo, liūdesio, pykčio emocijų  išraiškas. | Žaisdamas, bendraudamas išreiškia savo jausmus ir norus.  Kalba apie jausmus, žiūrinėdamas paveikslėlius, nuotraukas, piešinius, knygų iliustracijas.  Išdarinėja grimasas žvelgdamas į veidrodį.  Žaidžia žaidimus, kuriuose reikia pasakyti, ką mėgsti, kaip jautiesi, su kokiu žaislu nori žaisti.  Žiūri nuotraukas ir pasako, kur mergaitės, o kur berniukai.  Savo jausmus išreiškia bendraudamas ir žaisdamas vaizduotės žaidimus. Žaidžia žaidimus, per kuriuos pasako, kaip jis jaučiasi, ką jis mėgsta, su kokiu žaislu nori žaisti. Vartoja „aš“, „mano“, „man“ – „Aš noriu lėlės“. Vartoja kai kuriuos vertinimo žodžius: „Agnė gera“, „Agnė bloga“, vėliau – „Aš-gera“. Savo elgesį vaikas vertina, atsižvelgdamas į pritariančią ar nepritariančią suaugusiojo veido išraišką. Nenoriai dalinasi savo žaislais, asmeniniais daiktais. Atsisveikina ir pasisveikina su šeimos nariais, sako ačiū, prašau. Žaisdamas su kitais reiškia palankumą, pasitenkinimą. Naudoja siužetinius žaislus, daiktus-pakaitalus. Domisi vaikais, ieško draugo žaidimui.  Noriai žaidžia su suaugusiuoju, atkartoja jo veiksmus. Žaidžia žaidimus plėtojančius socialinę patirtį. Bendradarbiauja žaidžiant, mokosi suprasti draugo ketinimus, spręsti ginčus. | | |
| 3 žingsnis | Pradeda atpažinti, ką pats jaučia, turi savus emocijų raiškos būdus.  Pradeda naudoti emocijų raiškos žodelius ir emocijų pavadinimus. Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja. Geriau valdo savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius |
| 4 žingsnis | Pradeda suprasti, kad skirtingose  situacijose jaučia skirtingas emocijas, kad  jas išreiškia mimika, balsu, veiksmais,  poza. Pavadina pagrindines emocijas.  Atpažįsta kitų emocijas pagal veido  išraišką, elgesį, veiksmus. Ima suvokti, kad jo ir kitų emocijos gali skirtis. Geriau  supranta kitų emocijas ir jausmus, iš dalies į juos įsijaučia ir dažnai tinkamai į juos reaguoja.  Pradeda valdyti savo emocijų raiškos  intensyvumą priklausomai nuo situacijos. | Tyrinėja savo ir kitų nuotaikas: linksmas, liūdnas, aiškinasi  veido išraiškos mimikas: „nusiminęs“, „piktas“, verkiantis“,  „džiugus“. Stebi, aiškinasi, pajaučia, išgyvena, kad visi žmonės patiria jausmų, emocijų, minčių: gali džiaugtis ir pykti, būti laimingi ir nelaimingi. Aiškinasi, kokia mimikos komunikacinė reikšmė, ją naudoja saviraiškai: šypsena, linksmos akys, ašaros, susiraukęs, piktas veidas. Stebi jas veidrodyje. Atlieka mimikos pratimus (prieš draugą ir prieš veidrodį): šypsosi sau, draugui; nustemba (pakelti antakius); vaizduoja pyktį (suraukti kaktą); baimę (išplėsti akis); įniršį (išsišiepti rodant dantis); pasibjaurėjimą (patempti apatinę lūpą); „beždžionėlę“ (šypsotis ištempus ausis). Klausosi kūrinėlių apie jausmus, nuotaikas, svarstydami, iš ko galima suprasti, kad kitam linksma, liūdna, pikta, skaudu. Iš vaikų balsų įrašų bando nuspręsti, kokios jie nuotaikos. Tyrinėja ir aiškinasi, kaip kūnas reaguoja į skausmą.  Išreiškia savo savijautą, norus žodžiais, įvardina savo emocines būsenas bei jų priežastis įvairiose gyvenimo situacijose.  Užbaigia frazes „Man patinka, nes...“, „Aš laimingas, nes...“ ir kt. Naudoja „nuotaikų lentą“: gamina veidukus, simbolines nuotaikų korteles ir vaizduoja tam tikrą išraišką, savo nuotaiką, skaičiuoja ir nusprendžia, kokia nuotaika vyrauja grupėje.  Liūdniems, piktiems vaikams padeda patarimų korteles  (simbolius). Kitiems reiškia supratimą, užuojautą tinkama balso intonacija. Simboliniais paveikslėliais ženklina knygelėse, siužetiniuose paveikslėliuose pavaizduotų žmonių, gyvūnų nuotaiką. Kuria nuotaikingų veidų paveikslą. Žaidžia spalvų kortelėmis, spalvotomis skarelėmis, pasakydami, kokios spalvos tą dieną nuotaika. Klausosi skirtingos nuotaikos muzikos kūrinių, jas išreikšdami spalvomis, linijomis, formomis. Žaidžia saviraiškos žaidimus, iš judesių, mimikos spėdami, kas ką veikia, kaip jaučiasi, įsitikindami, kad kūno kalba galima daug ką išreikšti. Kasdienės, ugdomosios veiklos, pasivaikščiojimų, išvykų bei ekskursijų metu, bendraudami rodo jautrumą kitiems. Domisi draugo savijauta, stebi, kada kitam liūdna, skauda, gera ar linksma, nuramina, džiaugiasi kartu. Paguodžia kitus myluodami, sūpuodami, kykuodami, maldydami, žaidindami, juokindami | | |
|  |  | 5 žingsnis | Apibūdina savo jausmus ir situacijas,  kuriose jie kilo.  Vis geriau supranta kitų jausmus ir  tinkamai į juos reaguoja.  Vis dažniau jausmus išreiškia mimika ir  žodžiais, o ne veiksmais. |
| 6 žingsnis | Pavadina bei apibūdina savo jausmus, juos sukėlusias situacijas ar priežastis.  Beveik neklysdamas iš veido mimikos,  balso, kūno pozos nustato, kaip jaučiasi  kitas ir tinkamai reaguoja. Dažniausiai  geranoriškai nusiteikęs kitų atžvilgiu.  Supranta, kad gali pats kontroliuoti kilusių jausmų raišką, stengiasi tinkamais būdais, neskaudindamas kitų, reikšti jausmus. |
| 1.3. | Savireguliacija  ir savikontrolė | 2 žingsnis | Trumpam atitraukus dėmesį vėl sugrįžta  prie ankstesnės veiklos. Išsigandęs,  užsigavęs, išalkęs nusiramina suaugusiojo kalbinamas, glaudžiamas, maitinamas. | Laiku valgo, eina į lauką pasivaikščioti, laiku miega, žaidžia ir  t.t. Pripranta prie ritualų ir jų laikosi. Ieško emocinio supratimo,  auklėtojos (lipa ant kelių, prašosi paimamas ant rankų) ir  bendraamžių palaikymo. Reiškia savo emocijas, pasitenkinimą,  palankumą kitam: šypsosi, juokiasi, glosto, apkabina, bučiuoja,  vadina vardu. Siekia geros savijautos, pasakoja apie save, savo  aprangą, šeimą. Domisi patrauklia veikla, gerai jaučiasi grupės  aplinkoje. Žaidžia emocinius (klykavimo, mylavimo) žaidinimus. Gina save protestuodamas: garsiai verkia, bėga šalin, prieštarauja („ne, nenoriu“). | | |
| 3 žingsnis | Atkakliai laikosi savo norų. Yra ramus ir  rodo pasitenkinimą kasdienine tvarka bei  ritualais. Žaisdamas kalba su savimi, nes  kalba padeda sutelkti dėmesį, kontroliuoti  savo elgesį. Bando laikytis suaugusiojo  prašymų ir draudimų. Nueina šalin, jeigu  kas nepatinka, atsisako bendros veiklos,  nekalba. Išbando įvairius konfliktų  sprendimo ar savo interesų gynimo būdus |
| 4 žingsnis | Primenant ir sekdamas suaugusiojo bei kitų vaikų pavyzdžiu laikosi grupėje numatytos tvarkos, susitarimų ir taisyklių. Žaisdamas stengiasi laikytis žaidimo taisyklių. Nusiramina, kalbėdamas apie tai, kas jį įskaudino, ir girdėdamas suaugusiojo  komentarus. Ramioje situacijoje įvardina savo ar kito netinkamo elgesio galimas pasekmes, bando laikytis tinkamo elgesio taisyklių. | Kasdienių situacijų metu aiškinasi kultūringo bendravimo, elgesio įvairiose situacijose taisykles. Tyrinėja savo ir kitų elgesį, atlieka kai kuriuos įpareigojimus, nurodymus. Kuria, aptaria grupės elgesio taisykles. Klausosi kūrinėlių, diskutuodami apie vaikų ir gyvūnų gerus ir blogus poelgius bei jų pasekmes, samprotaudami, kaip patys pasielgtų panašioje situacijoje. Žaisdamas, bendraudamas mokosi elementarių savikontrolės įgūdžių. Atlikdami tą patį darbą netrukdo dirbančiam šalia, tariasi dėl bendrų veiksmų, derina savo interesus. Aiškinasi, kad ne visada visi norai yra patenkinami, kad kiti žmonės irgi turi savo jausmus ir norus. Diskutuoja apie tai, kad būtina valdyti savo poreikius, jausmus, kad netinkamas elgesys, žodžiai įžeidžia kitus. Diskutuoja apie bendravimą, kilusius ginčus su draugais, kaip juos taikiai spręsti. Žaidybinių situacijų metu ieško konfliktų sprendimo būdų. Vaizduoja tinkamus ir netinkamus poelgius, įsijausdami į „draugo“, „svečio“, „brolio“ ar kt. vaidmenis. Užsidėję „kalbančius akinius“ komentuoja, ką grupėje matė, pastebėjo, patyrė gero, ko nenorėtų matyti. Dėlioja siužetus (geri ir blogi poelgiai) iš paveikslėlių. Žaidžia bendrus žaidimus, laikosi žaidimo taisyklių, veikia šalia kitų atsargiai, netrukdydami, gerbdami jų privatumą,. Kultūringai bendrauja su visais vaikais, padėkoja, pasisveikina, atsisveikina. Žaidžia žaidimus, kuriuose pasirenka, ar vykdyti sugalvotus, apgaulingus kvietimus, siūlymus, ar atsispirti, nes juose slypi pavojai, galintys pakenkti pačiam ir kitiems. Kaupia gerų darbų, gerų poelgių kraitelę, simbolinėmis kortelėmis pažymėdami atliktus gerus darbelius, dėkodami draugams už gerus jų poelgius. Dovanoja vienas kitam pasigamintus „švelnukus“, „užaugina” „gerumo medį”, ant jo kabindami gerumo, padėkos, linkėjimų žodžius.  Aiškinasi, kokiais būdais galima sumažinti pyktį, įniršį, išbando tai praktiškai. Naudoja žaidinimus: mylavimus, kykavimus, juokinimus ir kt. | | |
| 5 žingsnis | Primenant laikosi grupėje numatytos  tvarkos, susitarimų ir taisyklių. Lengviau  priima dienos ritmo pasikeitimus.  Ramioje situacijoje sugalvoja kelis  konflikto sprendimo būdus, numato jų  taikymo pasekmes.  Primena kitiems tinkamo elgesio taisykles ir bando jų laikytis be suaugusiųjų kontrolės. |
| 6 žingsnis | Dažniausiai savarankiškai laikosi grupėje  numatytos tvarkos, susitarimų ir taisyklių.  Bando susilaikyti nuo netinkamo elgesio jį  provokuojančiose situacijose, ieško taikių  išeičių.  Stengiasi suvaldyti savo pyktį, įniršį. |
| 1.4. | Santykiai su  suaugusiais | 2 žingsnis | Parodo prieraišumą prie juo besirūpinančio  suaugusiojo. Mėgsta žaisti kartu su juo  besirūpinančiu suaugusiuoju, stebi ir  mėgdžioja jo žodžius, veiksmus.  Geba padėti suaugusiam tvarkyti žaislus. | Tvarkosi savo žaidimo vietą, padeda draugams ar auklėtojai.  Deda daiktus ir žaislus į jiems skirtas vietas. Žaisdamas su  kitais reiškia palankumą, pasitenkinimą. Naudoja siužetinius žaislus, daiktus-pakaitalus. Noriai žaidžia su suaugusiuoju,  atkartoja jo veiksmus. Žaidžia žaidimus plėtojančius socialinę  patirtį.  Mėgsta drauge veikti su suaugusiu (žaisti, vartyti knygeles,  ridenti kamuolį, statyti bokštą ir kt.). Mėgdžioja suaugusiųjų,  brolių, seserų veiksmus, kalbą, poelgius. Mimika, gestais  išreiškia meilę, nuotaiką, nerimą, pyktį, susierzinimą, kaltę,  gėdą. Žodžiu išreiškia norus. | | |
| 3 žingsnis | Drąsiai veikia, rizikuoja, išbando ką nors  nauja. Mėgdžioja, tačiau žaidime savaip  pertvarko juo besirūpinančių suaugusiųjų  veiksmus, žodžius, intonacijas. Nori veikti  savarankiškai ir tikisi suaugusiojo  palaikymo, pagyrimo. Ne visada priima  suaugusiojo pagalbą, kartais užsispiria.  Lengviau nei antraisiais metais atsiskiria  nuo tėvų. Ramiai stebi nepažįstamus  žmones, kai juo besirūpinantis pedagogas  yra šalia jo arba matomas netoliese. |
| 4 žingsnis | Lengvai atsiskiria nuo tėvų ar globėjų.  Grupėje jaučiasi saugus, rodo pasitikėjimą  grupės pedagogais, bendradarbiauja su jais: kalbasi, klausia, tariasi. Paklaustas  suaugusiajam pasako savo nuomonę.  Dažniausiai priima pedagogo pagalbą,  pasiūlymus bei vykdo individualiai  pasakytus prašymus. Mėgsta ką nors daryti  kartu su suaugusiuoju.  Kasdieninėse situacijose stengiasi laikytis  suaugusiojo nustatytos tvarkos bei elgesio  taisyklių, tačiau supykęs, susijaudinęs gali  nepaklūsti, priešintis | Stebi suaugusiųjų gyvenimą, diskutuoja apie žmonių darbą,  šeimą. Seka suaugusiųjų pavyzdžiu, iš jų mokosi, kreipiasi  pagalbos, patarimo, klausinėja, išklauso, rodo savo darbelius,  džiaugiasi savo pasiekimais. Kviečia kartu veikti, žaisti.  Bendrauja su jais pagarbiai, kultūringai. Dalinasi įspūdžiais,  kaip padeda suaugusiems ir šeimos nariams. Įsiklauso į  suaugusiųjų siūlymus, patarimus, atlieka nedidelius  įpareigojimus. Aptaria, kuria bendravimo su aplinkiniais  elgesio taisykles. Klausosi suaugusiųjų pasakojimų, sekimo,  deklamavimo, skaitymo, dainų, lopšinių. Susipažįsta su  įstaigoje dirbančiais žmonėmis, jų veikla, aiškinasi, kuo jie  svarbūs, kodėl reikia gerbti jų darbą. Žaidimų metu imituoja,  išbando suaugusiųjų darbus, atitinkamoms situacijoms  tinkančius elgesio būdus. Dalyvauja susitikimuose su įvairių  tarnybų, įstaigų, profesijų žmonėmis, lankosi tėvų darbovietėse,  muziejuose, parodose, dalyvauja šventėse, spektakliuose,  koncertuose ir kt., bendrauja su kitų vaikų šeimos nariais, mažai ar visai nepažįstamais žmonėmis. Diskutuoja, kaip elgtis  su nepažįstamais žmonėmis, kuria žaidybines situacijas, kaip  negalima elgtis. Aiškinasi pavojingas situacijas, aptaria, į ką  reikėtų kreiptis pagalbos. Domisi žmonėmis, kurie rūpinasi  žmonių saugumu: policininkais, gaisrininkais, gydytojais.  Susipažįsta su jų profesija, aiškinasi, kokiais telefono numeriais  juos galima iškviesti. | | |
|  |  | 5 žingsnis | Drąsiai bendrauja su pažįstamais ir mažiau  pažįstamais žmonėmis grupėje.  Rodo, prašo, siūlo, aiškina, nurodinėja,  įtraukdamas suaugusįjį į savo žaidimus ir bendrą veiklą. Priima su veikla susijusius  suaugusiojo pasiūlymus.  Tikrina suaugusiojo išsakytas leistino  elgesio ribas - atsiklausia, derasi, pasako,  kaip pasielgė kitas, ir laukia komentarų.  Dažniausiai laikosi suaugusiojo nustatytų  elgesio taisyklių, susitarimų, tačiau stipriai  supykęs, išsigandęs, susijaudinęs gali  priešintis suaugusiajam. |
| 6 žingsnis | Nusiteikęs geranoriškai ir pagarbiai  bendrauti su suaugusiaisiais.  Susitaria su juo besirūpinančiais  suaugusiaisiais dėl dienotvarkės ir elgesio  taisyklių, stengiasi laikytis susitarimų, nors  kartais su suaugusiuoju bendrauja  priešiškai.  Kasdieninėse situacijose bando tinkamu  būdu išsakyti priešingą nei suaugusiojo  nuomonę.  Paprašytas paaiškina, kodėl negalima  bendrauti su nepažįstamais žmonėmis, kai  šalia nėra juo besirūpinančio suaugusiojo.  Žino, į ką galima kreiptis pagalbos  pasimetus, nutikus nelaimei. |
| 1.5. | Santykiai su  bendraamžiais | 2 žingsnis | Žaidžia greta kitų vaikų, stebi jų veiklą.  Jiems šypsosi, mėgdžioja jų judesius,  veiksmus. Duoda žaislą kitam, jį ima iš  kito, supykęs atima žaislą iš kito, jam  suduoda. | Žaidžia, neatiminėja žaislų, netrukdo draugams, neskriaudžia ir  netrukdo aplinkiniams, veikia draugiškai, dalinasi žaislais,  džiaugiasi savo ir kitų žaidimu ar darbo rezultatais. Domisi vaikais, ieško draugo žaidimui. Bendradarbiauja žaidžiant,  mokosi suprasti draugo ketinimus, spręsti ginčus. Bando sulaikyti neigiamus jausmus. Draudimų dažnai nepaiso.  Individualiai ir grupelėmis klausosi skaitymo. Domisi  suaugusiaisiais, esančias grupėje, atsako į pakalbinimą. Domisi  kitais vaikais, pats ieško draugo žaidimui. Dažnai konfliktuoja  (ima tą patį žaislą, atima). Taikiausiai žaidžia 2-3 vaikai.  Reiškia palankumą: šypsosi, glosto, bučiuoja, vadina vardu ir kt. Savo teises gina protestuodamas. Pradeda domėtis vienas  kitu: pavadina žaislus, veiksmus, prašo, komentuoja. | | |
| 3 žingsnis | Ieško bendraamžių draugijos. Žaidžia greta, trumpai pažaidžia su kitu vaiku, trumpam įsitraukia į kito vaiko žaidimą. Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Gali  simpatizuoti kuriam nors vaikui. Audringai  reiškia teises į savo daiktus, žaislus, nori  kito vaiko jam patinkančio žaislo. |
| 4 žingsnis | Kartu su bendraamžiais žaidžia bendrus  žaidimus. Žaisdamas mėgdžioja kitus vaikus, upranta jų norus. Tariasi dėl vaidmenų, siužeto, žaislų. Padedamas suaugusiojo, palaukia savo eilės, dalijasi žaislais, priima kompromisinį pasiūlymą.  Gali turėti vieną ar kelis nepastovius  žaidimų partnerius. Su jais lengvai  susipyksta ir susitaiko. | Diskutuoja apie draugus ir draugystę, domisi jų darbais, daiktais, žaislais, sumanymais, jausmais, nuomone. Aiškinasi sąvoką „draugas“, įvardina artimiausius draugus. Surengia „minčių lietų“ apie tai, koks yra tikras draugas, kaip vaikai jaustųsi vienui vieni. Aiškinasi, jog draugai atrodo įvairiai, turi skirtingas ar panašias savybes: būna draugiški, išradingi, kantrūs, kartais užsispyrę. Ruošia stendą apie draugų talentus, piešdami, paveikslėliais žymėdami, ką kiekvienas daro geriausiai. Kartoja susitikimo ritualus, perduodami vienas kitam grupės simbolį, kreipdamiesi vardu, pasilabindami, vartodami liaudiškus pasveikinimus, palinkėjimus. Domisi patarlėmis, priežodžiais apie šiltus žmonių santykius. Vardija, kieno koks daiktas ar žaislas, dalijasi žaislais, saugo ir tausoja ne tik asmeninius, bet ir draugo, bendrus žaisliukus. Naudoja susidraugavimo būdus: mandagiai pasisveikina, pasiūlo kartu pažaisti, pasidalina žaislais, tinkamai elgiasi, draugui padaro ką nors malonaus, padeda bėdoje, norą bendrauti parodo šypsena, maloniu žvilgsniu, gestais, kalba. Diskutuoja, svarsto apie tai, kas stiprina ir kas silpnina draugystę. Užmezga kontaktą su sau svarbiomis vaikų grupelėmis, kalbasi, ką nors praneša, pasakoja didelei vaikų grupei, kuria bendrus darbus, projektus, toleruoja, išklauso, priima kito poziciją, kartu  svarsto, diskutuoja, ieško bendro susitarimo. Kuria grupės  tradicijas, elgesio taisykles, piešia jas, užrašo, parenka  simbolinius paveikslėlius. Lankosi kitose darželio grupėse,  patirdami, kad aplink yra daug kitų vaikų, kad jie yra draugiški,  neskriaudžia, kad žaisti kartu yra smagiau. Įvairios veiklos metu išklauso kitą, pagelbsti silpnesniam, jaunesniam už save, nesišaipo iš kito nelaimės, nesijuokia draugui padarius ką nors ne taip. Meninės veiklos metu gamina dovanėles, atvirutes | | |
| 5 žingsnis | Sėkmingai įsilieja į vaikų grupę ir kartu  žaidžia.  Veikia kartu su kitais, siūlydamas  sumanymą ar priimdamas kitų sumanymą,  fantazuodamas. Tikslingai atsineša žaislą iš namų bendram žaidimui su žaidimo  draugu. Paprašius kitam vaikui, duoda  pažaisti savo žaislu arba žaidžia juo  paeiliui. Gali padėti kitam vaikui. Pats  randa konflikto sprendimo būdą arba prašo  suaugusiojo pagalbos.  Gali turėti draugą arba kelis kurį laiką  nesikeičiančius žaidimų partnerius. |
| 6 žingsnis | Rodo iniciatyvą bendrauti ir bendradarbiauti su kitais vaikais, palaikyti  su jais gerus santykius. Diskutuoja dėl žaidimų sumanymų ir veiklos. Palaiko pastovią draugystę mažiausiai su vienu vaiku. Dalijasi žaislais ir kovoja už kitų teisę žaisti paeiliui.  Siekdamas rasti kompromisą, įsitraukia į  derybų procesą. Supranta, kad grupė vaikų,  norėdama veikti sutartinai, turi susitarti dėl  visiems priimtino elgesio. Supranta, koks  elgesys yra geras ar blogas, ir kodėl.  Suvokia savo veiksmų pasekmes sau ir  kitiems. Turi draugą arba kelis pastovius žaidimų partnerius. |
| **Eil.**  **Nr.** | **Sritis** | **Žingsniai** | **Srities gebėjimai ir žinios (pasiekimai)** | **Vaiko veiksenos** | | |
| **2. KOMUNIKAVIMO KOMPETENCIJA -**  **kalbos ir komunikavimo ugdymas(is)** | | | | | | |
| 2.1. | Sakytinė kalba | 2 žingsnis | Supranta ir greitai mokosi paprastų naujų  žodžių. Klausosi ir supranta nesudėtingus  trumpus tekstukus: žaidinimus, pasakas,  eilėraštukus, pasakojimus.  Supranta su dienotvarkę susijusius  paaiškinimus, prašymus, elementarius  klausimus. Išklauso ir supranta  elementarius vienas po kito išsakomus  nurodymus. Pradeda kalbėti dviejų trijų  žodžių sakiniais. Kalba apie tai ką mato ir girdi, kas atsitiko, ko nori. Noriai  dalyvauja pokalbiuose. Kartoja,  suaugusiam padedant, girdėtus trumpus  kūrinėlius. | Įvardina, ką mato knygutėje, klausosi sekamų pasakų, skaitomų  grožinės ir pažintinės literatūros kūrinėlių.  Atsako į klausimus: kas čia?, ką veikia? Atsako į pateiktus  trumpus klausimus, susijusius su sekta ar skaityta pasaka.  Pagal iliustracijas atpažįsta girdėtus tautosakos, grožinės  literatūros kūrinėlius.  Kalba sakiniais, vartoja žodžius, padedančius bendrauti su  aplinkiniais ir išreikšti savo norą.  Aktyviai dalyvauja pokalbyje: klausia, atsako, pasakoja apie  save, žaislus, paveikslus, įvykius, mėgdžioja dažnai girdimus  gyvūnų bei paukščių balsus.  Klauso suaugusiųjų kalbos, bendrauja su suaugusiuoju, kitais  vaikais.  Paveikslėliuose, nuotraukose parodo ir pavadina berniuką,  mergaitę, senelį, močiutę, tetą, dėdę.  Pradeda kalbėtis su draugu: pavadina žaislus, veiksmus, siūlo,  prašo, komentuoja. Klausosi raiškaus, gyvo, emocingo  pasakojimo, sekimo, skaitymo, deklamavimo, dainavimo,  vaidinimo. Žaidžia žaidimus liežuviui ir lūpoms: užpučia  žvakę, pučiant plukdo popierinį laivelį, skraidina pūką ore, per  šiaudelį pučia vandens ar oro burbulus, žaidžia pirštukų žaidimus. Kalba ritmiškai žygiuodamas, judindamas rankas.  Susipažįsta su daiktais, žaislais, stebėdamas aplinką, veikdamas  su paveikslėliais, daiktais, žaislais ir susipažindamas su jų  ypatybėmis bei funkcijomis. Susipažįsta, kad su vienu daiktu  galima atlikti daug veiksmų, o tą patį veiksmą galima atlikti su  įvairiais daiktais. Žaisdamas, klausydamasis suaugusiojo  kalbos, stebėdamas jo veiklą įtvirtina žodžius (profesijų,  augalų, maisto, rūbų, baldų, naminių gyvūnų ir jų vaikų, žaislų,  daiktų dalių pavadinimai). Kalbasi su suaugusiuoju paeiliui.  Atsako į uždarus („Kas ten?“) ir atvirus („Ką ten matai?)  klausimus. Kartu su suaugusiuoju žiūri jo raidos lygį  atitinkančias TV laidas, kalba apie tai, ką mato ir girdi.  Įsitraukia į pasakos inscenizavimą ir antrina pasakos žodžius.  Klausosi „motinos kalbos“ (kalbėjimo aukštesniu balsu,  pabrėžiant intonaciją, kalbėjimo lėtesniu tempu, labai aiškiai  tariant žodžius, kalbėjimo trumpesniais paprastos gramatinės  struktūros sakiniais, pavadinant ir rodant konkrečius daiktus,  vieną mintį pasakant vienu sakiniu, kartojant tuos pačius  žodžius vis kita forma, kartojant vaiko žodžius, sakinius,  teisingai juos tariant ir sudėliojant, išplečiant vaiko sakinį, kad  mintis būtų aiškesnė). Žiūri rodomus paveikslėlius, atkreipiant  dėmesį į reiškinius. Žaidžia žodžių (tarimui) ir kitus kalbinius  žaidimus. | | |
| 3 žingsnis | Klausosi skaitomų ir pasakojamų  kūrinėlių. Klausosi naujų žodžių ir bando  juos suvokti. Išklauso ir reaguoja į kelis  vienas paskui kita sekančius nurodymus.  3-4 žodžių sakiniais kalba ir klausinėja  apie save, savo norus, poreikius,  išgyvenimus. Pradeda mėgdžioti  suaugusiųjų kalbėseną.  Kalba ir klausinėja apie aplinkos objektus,  jų savybes, įvykius, net jei jų dabar ir  nemato. Vienu ar keliais žodžiais atsako į  elementarius klausimus, pats klausia.  Kartu su suaugusiuoju dainuoja daineles,  deklamuoja eilėraštukus, užbaigia žinomų  pasakų, eilėraštukų frazes. Sako „ačiū“,  „prašau“. Domisi televizijos laidomis  vaikams, kalba apie jas |
|  |  | 4 žingsnis | Kalba suprantamai, daro daug klaidų.  Mėgsta daug kalbėti.  Savo įspūdžius reiškia trumpais sakiniais.  Deklamuoja trumpus eilėraščius.  Vartoja maloninius, mažybinius žodžius.  Kalba apie save vartodamas įvardžius: aš,  mane.  Išvardija ką mato paveikslėlyje.  Kalbėdamas derina giminę.  Pasako ką nupiešė, sukonstravo. | Naudoja apibendrinamuosius žodžius. Vartoja kuo daugiau  mandagių žodžių. Išgirsta ir suvokia auklėtojų kalbą. Atidžiai  išklauso sekamų pasakų. Padedant auklėtojai atpasakoja perskaitytą pasakėlę ar atpasakojimą. Mokosi liaudiškų  gyvulėlių ar paukštelių pamėgdžiojimų. Bendrauja su tėvais,  auklėtojomis, auklėtojų padėjėjomis. Vaikai domėsi kitais  žmonėmis. Jaučia suaugusio meilę, prieraišumą ir atsakys tuo  pačiu. Paguodžia, padeda kitam, mokosi nusakyti žodžiu savo  jausmus. Užmezga kontaktą su vaikais bendraamžiais, kviečia  veikti kartu. Ugdytinis pasisveikina, atsisveikina, padėkoja.  Klausinėja suaugusio apie daiktus, reiškinius, jų savybes.  Klauso šalia esančio, stengiasi suprasti. Jaučia kalbos melodingumą, gamtos garsų skambesį pamėgdžiojimuose,  dainuojamoje tautosakoje ir trumpuose eilėraštukuose.  Atsiliepia šypsena, dėmesiu, gestu, žvilgsniu. Kalba apie tai ką  galvoja, ką veikia. Užmezga dialogą. Įvardija paprastais žodžiais kasdien matomus daiktus, žmones, gamtos reiškinius, gyvulius, augalus. Pasakoja apie suvokiamus žaislus, žaidimus, žmones, gamtos reiškinius, gyvulius, augalus. Trumpai pasakoja apie paveikslėlį. Auklėtojai padedant, atpasakoja pasakėles, apsakymus, savo kalbą palydi gestais, mimika.  Varto knygeles, „skaito“ knygelių paveikslėlius. Pažįsta  elementarius simbolius, pratinasi jais žymėti daiktus.  Manipuliuoja įvairios medžiagos raidėmis. Dėlioja daiktais  korteles su daiktais ir jų pavadinimais. Pratinasi taisyklingai  vartoti kalboje trumpuosius ir ilguosius balsius. Nustato pirmą  ir paskutinį žodžio garsą. Nusako žinomų daiktų keletą požymių. Vartoja kalboje esamojo laiko veiksmažodžius.  Taisyklingai vartoja kalboje vaikų ir suaugusiųjų vardus.  Nevartoja kalboje žargoninių vardų | | |
| 5 žingsnis | Klausosi įvairaus turinio tekstų apie  aplinką, įvairius įvykius, reiškinius, klausosi gyvai, įrašų.  Išgirsta pirmą ir paskutinį garsą jo paties,  tėvų, draugų vardažodžiuose, trumpuose  žodžiuose.  Klausydamas skaitomo ar pasakojamo  teksto, klausinėja.  Natūraliai kitiems kalba apie tai, ką žino,  veikia, ko nori, tikisi, nesuprastus  paaiškina, pakartoja. Kalbėdamas žiūri į akis.  Kalba, pasakoja apie tai, kas buvo nutikę,  įvykę, tai siedami su žmonėmis, tautos  gyvenimu, gamtos reiškiniais.  Pasakoja, kalbasi apie matytus filmukus,  televizijos laidas, žaistus kompiuterinius  žaidimus.  Seka girdėtas ir savo sukurtas pasakas,  kuria įvairias istorijas, eilėraštukus,  inscenizuoja.  Deklamuoja, dainuoja skaitomų pasakų  eiliuotus intarpus. |
|  |  | 6 žingsnis | Klausosi draugų ir savo kalbos įrašų,  įvairių stilių tekstų, mįslių,  erzinimų, pajuokavimų, dviprasmybių,  frazeologizmų bendrine kalba ir tarme.  Išgirsta žodžius, kurie panašiai skamba,  bet turi skirtingą reikšmę.  Išgirsta pirmą, paskutinį ir žodžio viduryje  esančius garsus.  Seka ir suvokia knygelės, pasakojimo,  pokalbio eigą, supranta ir interpretuoja.  Kalba natūraliai, atliepdamas bendravimo  situaciją, vartodamas vaizdingus žodžius  (sinonimus, antonimus ir kt.),  technologinius terminus (mikrofonas, pelė, klaviatūra ir kt.).  Garsiai svarsto savo planuojamos veiklos  eigą, praneša apie tai draugui, grupelei  draugų, visai grupei.  Klausinėja apie išgirstą, matytą,  sugalvotą, pajaustą.  Pasakoja, kalba apie savo patirtį, norus,  svajones, problemų sprendimą,  svarstymus, įvardindamas įvairias detales,  savybes, būsenas, vartodamas naujai  išgirstus sudėtingesnės sandaros žodžius.  Komentuoja meno kūrinius, atpasakoja  pasakas, padavimus, apsakymus, matytą ir  girdėtą per įvairias skaitmenines  laikmenas (TV, DVD, CD).  Kuria ir pasakoja įvairius tekstus, mįsles,  humoristines istorijas,  Deklamuoja savo sukurtus kūrinėlius,  žaidžia prasmingais ir beprasmiais  žodžiais, bando juokauti, kalba „ateivių“,  „užsienio“ kalbomis.  Keičia balso stiprumą, kalbėjimo tempą,  intonacijas ir kt. |
| 2.2. | Rašytinė kalba | 2 žingsnis | Savarankiškai ir padedant suaugusiajam  varto knygeles. Pradeda atpažinti jo  mėgstamas knygeles, nori, kad jas jam  paskaitytų. Kartais knygeles laiko  taisyklingai. Žiūrinėjant paveikslėlius,  piršteliu juos rodo. Reaguoja į skaitomą  tekstą rankų/kojų judesiais, veido raiška,  emocijomis. Įvairiais rašikliais  spontaniškai brauko popieriaus lape | Kiekvieną dieną klausosi pasakojimo, skaitymo apie tai, kas  vaikui pažįstama, žinoma. Klausosi pasakojamų ir skaitomų  trumpų jumoristinių kūrinėlių, kūrinėlių apie kitų kraštų  gyvūnus ir pan. Pats „skaito‘. Žiūri dideles, spalvingas  knygeles, kalendorius, žurnalus, reklaminių plakatų  iliustracijas. Atsakinėdamas į klausimus ir pats klausia  „Kodėl?“, “Kada?“, „Ką?“, „Kaip?“, “Kas?“, dainuoja,  deklamuoja, pasakoja. Vartoja esamąjį, būsimą ir būtąjį laiką,  funkcinius žodelis į, pas, prieš, iš, su. Stebi skaitymą  skatinančią aplinką (varto knygeles, žurnalus, paveikslėlius;  žiūri į prilipdytus užrašus ant baldų su jų pavadinimais bei  užrašus ir simbolinius paveikslėlius ant žaislų lentynų ir pan.).  Vaikas keverzoja ir rašinėja ant didelių ir mažų rašymo  lentelių, popieriaus rašikliu, pieštukais, kreidelėmis. Stebi  užrašytą savo vardą ant piešinio, darbelio, kortelės. Pasako  savo ir kitų vardus, atsiliepia, pašauktas vardu, kalbasi,  klausinėja. Įsijungia į pasakojimą, bando kartu dainuoti.  Dalyvauja tradiciniuose lopšelio-darželio renginiuose, iškylose  po artimiausią lopšelio-darželio aplinką bei išvykose į vyresnių  vaikų grupes. Stebi pedagogą, kai jis garsiai komentuoja, ką  daro, ką yra padaręs, ką ketina daryti toliau. Žaisdamas kalba  su savimi. Komentuoja, ką darys, stabdo, liepia. | | |
| 3 žingsnis | Savarankiškai ir padedant suaugusiajam  varto knygeles. Pradeda atpažinti  mėgstamas knygeles, nori, kad jas jam  paskaitytų. Kartais knygelę laiko  taisyklingai. Žiūrinėja paveikslėlius,  piršteliu juos rodo. Reaguoja į skaitomą  tekstą rankų/kojų judesiais, veido raiška,  emocijomis. Kreipia dėmesį į aplinkoje  esančias raides, žodžius, simbolius.  Įvairiais rašikliais spontaniškai brauko  popieriaus lape. |
| 4 žingsnis | Domisi skaitymu.  Ima suprasti, kad skaityti visada malonu.  Vaizduoja, kad ,,skaito‘‘ knygą, kuri jam  buvo skaityta.  ,,Skaito‘‘ knygelių paveikslėlius, įvardija  įvairių objektų ir veikėjų bruožus, veiksmus.  Domisi ne tik įvairiais rašikliais, bet ir  kompiuteriu.  Keverzonėse ir piešiniuose pasirodo realių  raidžių elementai ir raidės.  Atkreipia dėmesį į raides, simbolius  (grafinius vaizdus), pradeda jais  manipuliuoti įvairioje veikloje | Pažįsta, atpažįsta grafinius simbolius (raides, žodžius, tekstus,  užrašus ir kt.), žaidžia jais, įvairioje veikloje vartoja, patys juos  kuria, imituoja raštą (keverzoja, piešia, rašo raides, jų  junginius, žodžius). Stebi kaip rašo suaugusieji, mėgina  pamėgdžioti. Piešia ornamentus, spalvina, karpo, lipdo – lavina  smulkiuosius rankų raumenis (rašo molyje, smėlyje, ant stiklo,  lentoje ir kt.), iliustruoja knygas, rengia piešinių parodas.  Įvardija keletą jam reikšmingų raidžių. Nurodo, kurios raidės  yra didžiosios, kurios – mažosios. Piešiniais, ženklais, raidėmis  išreiškia savo išgyvenimus, patirtį, mintis | | |
|  |  | 5 žingsnis | Domisi abėcėlės raidėmis.  Supranta, kad kažkurios raidės turi savo  pavadinimą ir specifinę grafinę raišką.  Pastebi žodžius, prasidedančius ta pačia  raide.  Supranta aplinkoje matomų spausdintų  žodžių prasmę.  Sugalvoja pavadinimus paveikslėliams,  knygelėms.  Įvardija specifinius skaitomo teksto veikėjų bruožus.  Kuria ir gamina rankų darbo knygeles.  Supranta skirtingų spaudinių funkcijas  (kalendorius, valgiaraštis, reklama,  bukletas ir pan.).  ,,Iliustruoja‘‘ pasakas, pasakojimus,  istorijas, filmukus.  Braižo ir aiškina planus, schemas,  grafikus.  Kopijuoja raides, paprastus žodžius.  Bando rašyti raides, pradėdami savo vardo  raidėmis.  Kompiuteriu spausdina savo vardą,  trumpus žodelius. |
|  |  | 6 žingsnis | Domisi knygomis, įvairiais rašytiniais  tekstais.  Domisi iliustracijomis, ieško jose teksto  pagrindimo.  Pradeda suprasti ryšį tarp knygos teksto ir  asmeninės patirties.  Supranta nesudėtingų tekstų siužetą.  Supranta paprastą informaciją.  Domėdamasis spausdintu tekstu  klausinėja.  Supranta, kad garsas siejasi su raide, o  raidės sudaro žodį.  Žino keliolika abėcėlės raidžių.  Pradeda skirti žodžius sudarančius garsus,  skiemenis.  Pažįsta parašytą žodį kaip atskirų raidžių  junginį.  Gali perskaityti užrašus, kuriuos mato  gatvėse, pvz. parduotuvių, kirpyklų,  kavinių pavadinimus.  Supranta rašymo tikslus. |  | | |
| **Eil.**  **Nr.** | **Sritis** | **Žingsniai** | **Srities gebėjimai ir žinios (pasiekimai)** | **Vaiko veiksenos** | | |
| **3. PAŽINIMO KOMPETENCIJA -**  **pažinimo ugdymas(is)** | | | | | | |
| 3.1. | Aplinkos  pažinimas | 2 žingsnis | Stebi, atpažįsta artimiausią savo aplinką,  orientuojasi joje. Pažįsta ir pavadina kai  kuriuos gyvūnus, žmones, daiktus, jų  atvaizdus. Žino kai kurių daiktų paskirtį ir  jais naudojasi (šukos, šaukštas, nosinaitė). | | | Tyrinėja save veidrodyje, tapatina su draugais. Įvardina berniuką, mergaitę. Pasako savo vardą.  Susipažįsta su mašina, autobusu, dviratuku ir kt. transporto  priemonėmis, su buities daiktų paskirtimi (šaukštu valgome,  plaktuku kalame, iš puoduko geriame ir kt.), parodo, o vėliau ir įvardina namų apyvokos daiktus, gyvūnus, augalus.  Ieško paveikslėliuose ar tarp žaislų nurodyto gyvūno, mėgdžioja jo balsą, parodo, o vėliau ir įvardina gyvūnų pagrindines kūno dalis, kai kuriuos skiriamuosius požymius (uodega, sparnai, pelekai), judesius (skrenda, plaukia, bėga, striksi ir kt.). Paveikslėlyje ar aplinkoje parodo gėlytę, medelį, bando pasakyti spalvą, kiekį. Įvairių pojūčių pagalba, susipažįsta su vaisiaus ir daržovės savybėmis (spalva, dydis, skonis, kvapas).  Vaisius bei daržoves rūšiuoja pagal tam tikrus požymius. Įgytą patirtį pritaiko žaidimuose. Eksperimentuoja ir stebi savo veiksmų rezultatus: prideda, pamatuoja, deda į įdubimą, išpjovą. Randa kitą tokį pat atviruką su dailės kūrinio reprodukcija, fotografija. Ketinimui, sumanymui įgyvendinti spaudžia mygtukus, rankenas, atkabina kabliukus, bando segioti sagas, ką nors išvynioti ir suvynioti, išpakuoti. Veikia su vaikiško dydžio namų apyvokos ir sodo tvarkymo įrankiais kartu tvarkosi grupėje, lauke. Suaugusiems prižiūrint atsargiai ir saugiai žaidžia su mechaniniais žaislais. Žaidžia su statybine medžiaga, stato nesudėtingus statinius, panaudoja siužetinius žaidimus. Atgamina, gretina, keičia daiktų vaizdus, nustato paprastus ryšius tarp to, ką atsimena ir mato. Pradeda naudoti daiktų pakaitalus. Supranta, įsijaučia ir atkartoja žaidime suaugusiuosius ir jų veiksmus. Žaisdamas su vyresnių vaikų ar suaugusiųjų rūbais, skraistėmis, apdangalais, batais, vaikas kuo nors apsimeta, patiria malonumą supanašėdamas su suaugusiuoju. Su lėle ir kitais siužetiniais žaislais žaidžia lyg su gyvais: glosto, maitina, migdo, prausia, šukuoja, rengia, vežioja ir pan. Žaidžia su realiais daiktais, tikroviškais ir neapibrėžtos paskirties žaislais, teminiais rinkiniais („namai“, „kirpykla“) bei vaidmenų atributais. Stebi, dalyvauja aptariant, klausosi, išsako savo nuomonę, liečia ir kitais būdais pažįsta pasaulį. Domisi temomis žmogus, artimųjų žmonių veikla („Mama plauna indus“, Senelis skaito laikraštį“ ir pan.). Daiktai, veiksmai su jais, jų paskirtis, namų apyvokos daiktai (rūbai, baldai, indai ir kt.), žaislai, darbo įrankiai (šluota, kibiras, laistytuvas ir kt.). Gamta, augalai (medžiai, gėlės, daržovės, vaisiai), naminiai gyvūnai ( katė, šuo, karvė, arklys, ožka, kiaulė, gaidys, višta, antis ir kt. ) ir jų vaikai, laukiniai gyvūnai (kiškis, lapė, meška, vilkas ir kt.) ir paukščiai (varna, žvirblis, zylė ir kt.), vanduo buityje (bėga, šaltas-karštas, vandenyje maudosi, juo prausiasi, jame skalbia) ir gamtoje (bėga upeliukas, upė, jūra), metų laikai ir jų ypatybės (žiema-šalta, krenta sniegas, vasara – karšta, šviečia saulė ir t.t.). |
| 3 žingsnis | Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, daiktų, domisi jais. Skiria atskirus gamtos  reiškinius. Orientuojasi savo grupės, darželio, namų aplinkoje. Žino savo ir savo šeimos narių vardus. Dalyvauja prižiūrint augalus ar gyvūnus. | | |
|  |  | 4 žingsnis | Pažįsta gyvenamosios vietovės objektus  (namai, parduotuvės ir pan.). Pasako  miesto, gatvės, kurioje gyvena pavadinimus, savo vardą ir pavardę.  Atpažįsta gamtoje ar paveiksluose  dažniausiai sutinkamus gyvūnus, medžius,  daržoves, grybus, gėles, pasako jų pavadinimus. | | | Kaupia informacija apie pasaulį, žmones, reiškinius, šeimą, gimtinę, savo šalį, tradicijas, šventes. Aiškinasi savo miesto savitumus, įžymybes. Susipažįsta su šalies sostine Vilniumi, šalies simbolika, prezidentu. Ugdomosios veiklos metu susipažįsta su liaudies kūryba. Perkelia į grupę savo šeimos patirtį: bendravimo būdą, žaidimus, pomėgius. Stebėdamas suaugusiuosius, jų veiksmus, išbando naujus veikimo bei elgesio būdus, juos perima, kūrybiškai pritaiko. Žiūrėdami paveikslus, nuotraukas, išvykų ir ekskursijų metu susipažįsta su įvairiomis žmonių profesijomis, jų atliekamais darbais ir darbo rezultatais. Pasivaikščiojimų metu, išvykų bei ekskursijų metu pratinasi globoti ir saugoti gamtą, augmeniją, gyvūniją, demonstruoja gebėjimą tinkamai elgtis gamtoje, viešose vietose, dalyvauja gamtos saugojimo programose, projektuose, dalyvauja ekologiniuose žygiuose, akcijose. Kaupia įvairią medžiagą apie gyvūnus, augalus. Ieško išskirtinių augalo požymių bei savybių. Aiškinasi iš kokių dalių sudarytas augalas, iš kur jis atsiranda, kokių reikia sąlygų, kad augalas augtų ir duotų vaisių, kokia jo reikšmė gamtai ir žmogui.  Įvairių priemonių pagalba kaupia informaciją apie naminius ir laukinius gyvūnus, vabzdžius, paukščius, žuvis, jų jauniklius, išorinius požymius, gyvenimo būdą ir mitybą. Pokalbių metu pasakoja apie savo augintinius, jų priežiūrą ir poreikius, zoologijos sode ar miške matytus gyvūnus, kaime auginamus gyvulius. Aiškinasi, kuo naudingi gyvūnai, kuo pavojingi, kodėl jie tokie būna ir kaip apsisaugoti nuo jų grėsmės.  Žiemą lesina paukštelius, neša žvėreliams maisto. Stebi, analizuoja, grožisi įvairiais žmogaus ir gamtos sukurtais kūriniais. Pats prisideda prie grožio kūrimo, žino jog negalima teršti.  Aiškinasi, kodėl reikia taupyti popierių, elektrą, vandenį.  Skiria ir pavadina dieną, naktį, apibūdina orą, jo pokyčius žymi kalendoriuje. Įvairių bandymų metu susipažįsta su sniego ir vandens savybėmis. Stebėjimų metu susipažįsta su nuosekliais gamtos pakitimais rudenį, žiemą, pavasarį, vasarą, žmonių atliekamais žemės ūkio darbais įvairiais metų laikais. Aiškinasi, kuo kiekvienas metų laikas patrauklus, gražus. Klausosi pasakojimų, žiūri filmukus apie saugų elgesį gatvėje, gamtoje, prie vandens, su buitiniais prietaisais ir kt. Dalyvauja saugaus eismo užsiėmimuose, prevencinėse programose. |
|  |  | 5 žingsnis | Žino kas yra šeima, pasakoja apie ją, jos  buitį.  Gali savarankiškai nueiti į darželio salę.  Žino savo gatvės pavadinimą.  Atranda buities prietaisų, skaitmeninių  technologijų panaudojimo galimybes,  noriai mokosi jais naudotis.  Atpažįsta ir įvardija ne tik naminius, bet ir  laukinius gyvūnus.  Pasako naminių ir laukinių gyvūnų  gyvenimo skirtumus.  Skiria daržoves, vaisius, uogas nusako  panaudojimo maistui būdus.  Domisi dangaus kūnais, gamtos  reiškiniais, kurių negali pamatyti (pvz.  ugnikalnių išsiveržimu, žemės drebėjimu  ir pan.). | | |
| 6 žingsnis | Žino savo tėvų profesijas, žino savo namų  adresą, įvardija savo giminaičius.  Žino savo šalies ir sostinės pavadinimą.  Skiria ir pavadina suaugusiųjų profesijas,  buitį ir darbą.  Žino tradicines šventes.  Pastebi aiškiai matomus skirtumus ir panašumus tarp gyvūnų ir augalų.  Samprotauja apie tai, kur jie gyvena, kuo minta naminiai ir laukiniai gyvūnai. Moka prižiūrėti ir stebėti kambarinių augalų, daržovių augimą.  Žino apie naminių gyvūnų naudą žmogui ir augalų panaudojimą maistui.  Pradeda suprasti Žemės, Saulės, Mėnulio  ir kitų dangaus kūnų ryšius.  Mokosi rūšiuoti atliekas. Rodo pagarbą gyvajai ir negyvajai aplinkai ir besiformuojančią atsakomybę už jos išsaugojimą. | | |
| 3.2. | Skaičiavimas ir matavimas | 2 žingsnis | Supranta, ką reiškia vienas, dar vienas, du, daug (parodo pirštukais, kiek turi metukų).  Žaisdamas stengiasi rasti reikiamos formos, dydžio ar spalvos daiktą. Nuotraukoje, piešinyje atpažįsta anksčiau matytą daiktą. Supranta vis daugiau žodžių, kuriais nusakoma daikto forma, dydis, spalva, judėjimas erdvėje: paimti didelį, nueiti iki, pažiūrėti į viršų ir pan.). | | | Pavadina daiktus, rūšiuoja juos pagal dydį, spalvą, kiekį  (vienas, daug), dėlioja nesudėtingus loto.  Atrenka parodytos formos ir spalvos daiktus, žaislus. Grupuoja daiktus, žaislus pagal formą, spalvą, dydį. Sudaro daiktų, žaislų eiles nuo didžiausio iki mažiausio ir atvirkščiai. Tapatina daiktus, dedamus į įdubimą, išpjovą tiesiogiai: pridedant, pamatuojant.  Rūšiuoja, grupuoja, lygina daiktus pagal spalvą, formą, dydį, atlieka įvairius veiksmus su didaktiniais žaislais. Iš dviejų formų ar dydžių parenka nurodytą, grupuoja vienarūšius, labai skirtingos formos daiktus, pagal kontrastingas spalvas ir kt. požymius.  Eilės tvarka deda 3-4, o vėliau ir 4-5 skirtingo dydžio žiedų piramidę.  Atlieka įvairius veiksmus su didaktiniais žaislais (išdėlioja, surenka, sumauna žiedus, įdeda vieną į kitą ir kt.)  Dėlioja iš dviejų-keturių dalių dėliones, korteles |
|  |  | 3 žingsnis | Skiria žodžius: mažai (vienas, du) ir daug. Paprašytas duoda kitiems po vieną žaislą, daiktą. Geba išrikiuoti daiktus į vieną eilę.  Tapatina daiktus pagal formą, dydį. Suranda tokios pat spalvos (raudonos,  mėlynos, geltonos, žalios) daiktus. Supranta, kad bokštas, kurio viršuje bus didesnės, o apačioje mažesnės kaladėlės,  nebus tvirtas. Supranta ir pradeda vartoti daiktams lyginti skirtus žodžius: didelis  – mažas, ilgas – trumpas, sunkus – lengvas, storas – plonas, toks pat – ne toks,  kitoks, vienodi – skirtingi ir pan. | | |
|  |  | 4 žingsnis | Pradeda skaičiuoti daiktus, palygina dvi daiktų grupes pagal daiktų kiekį grupėje.  Padalina daiktus į grupes po lygiai (po du, po tris). Supranta, kad prie daiktų  pridedant po vieną jų skaičius grupėje didėja, o paimant po vieną – mažėja. Pradeda vartoti kelintinius skaitvardžius (pirmas, antras...).  Atpažįsta ir atrenka apskritos (skritulio), keturkampės (keturkampio), kvadratinės (kvadrato) formos daiktus, vienodo dydžio ar spalvos daiktus. Statydamas, konstruodamas, komponuodamas, grupuodamas pradeda atsižvelgti į daikto formą, dydį, spalvą.  Labai skirtingus ir vienodus daiktus palygina pagal ilgį, storį, aukštį, masę ir pan.  Dydžių skirtumams apibūdinti pradeda vartoti žodžius: didesnis – mažesnis,  ilgesnis – trumpesnis, storesnis – plonesnis, aukštesnis – žemesnis ir pan.  Už save didesnius daiktus vadina dideliais, o mažesnius – mažais. Pradeda skirti dešinę ir kairę savo kūno pusę, kūno priekį, nugarą. Nurodydamas kryptį (savo kūno atžvilgiu) naudoja žodžius: pirmyn – atgal, kairėn – dešinėn, aukštyn – žemyn.  Paros dalis sieja su savo gyvenimo ritmu. Žino metų laikus ir būdingus jiems  požymius | | | Sistemina, klasifikuoja, apibendrina elementarią informaciją, skaičiuoja, matuoja, lygina, grupuoja.  Eksperimentuoja. Dalyvauja pažinimo, tyrinėjimų ir atradimų savaitėje. Aplinkoje ieško daiktų, kurių yra po vieną, kokių- po daug. Kalboje vartoja žodžius vienas, daug, nė vieno.  Taisyklingai skaičiuoja daiktus, garsus, judesius, taisyklingai vartodamas skaitvardžius. Skaičiuoja ir atskaičiuoja daiktus, judesius, garsus pagal pasakytą skaičių ar pateiktą pavyzdį.  Įvairioje veikloje skaičiavimui vartoja kelintinius skaitvardžius. Lygina dvi daiktų grupes nuosekliai uždėdamas vieną daiktą ant kito ar pridėdamas vieną daiktą prie kito, pridedant ar nuimant daiktą, padaro iš daiktų grupės lygybę. Lygina labai kontrastingus, mažiau kontrastingus ir vienodus daiktus pagal ilgį, plotį, aukštį, didumą, storį. Dėlioja daiktus didėjimo arba mažėjimo tvarka pagal ilgį, plotį, aukštį, didumą, storį.  Lytėjimo, regėjimo bei judėjimo pojūčių pagalba susipažįsta su geometrinėmis figūromis. Aplinkoje ieško atitinkamos formos daiktų išsiaiškina, kad geometrinės figūros gali būti įvairių dydžių ir spalvų. Dėlioja geometrines figūras didėjimo ir mažėjimo tvarka.  Įvairių žaidimų metu pratinasi skirti dešinę ir kairę rankas,  nustatyti savo kūno dalių erdvinę padėtį ir pagal jas nurodo kryptį nuo savęs (pirmyn, atgal, aukštyn, žemyn, kairėn, dešinėn), skiria ir išreiškia žodžiais erdvinius vieno ar kito daikto santykius su savimi (prie mane- langas), juda nurodyta kryptimi: pirmyn, atgal, kairėn, dešinėn ir t. t., nusako daikto padėtį kito daikto atžvilgiu. Žiūrėdami įvairius paveikslėlius, atlikdami stebėjimus pasivaikščiojimų metu, susipažįsta su paros dalimis: diena, naktis, rytas, vakaras; aiškinasi jų nuoseklumą, taip formuojant supratimą apie parą, teisingai vartoja sąvokas vakar, šiandien, rytoj.  Kasdieninės veiklos metu susipažįsta su savaitės dienomis, pasako, kuri šiandien diena, kuri buvo vakar, kuri bus rytpj |
|  |  | 5 žingsnis | Supranta, kad daiktų skaičius nepriklauso nuo daiktų formos, dydžio ir kitų savybių bei jų padėties erdvėje. Skaičiuoja bent iki 5. Dėliodamas kelis daiktus, sugeba atsakyti į klausimus: Kiek iš viso? Kiek daugiau? Kiek mažiau?  Pastebi, kaip sudaryta daiktų (elementų) seka, geba pratęsti ją 1–2 daiktais  (elementais). Pratęsdamas pasikartojančių daiktų ar elementų seką, nebūtinai  laikosi tos pačios jos sudarymo logikos (pvz., iš pradžių gali imti daiktus ar elementus pagal vieną požymį, vėliau – pagal kitą). Skiria kelintinius skaitvardžius.  Skiria trikampę, stačiakampę formas. Randa mažai besiskiriančius daiktus.Kalbėdamas apie spalvą, vartoja žodžius „vienos spalvos“, „dvispalvis“. Grupuoja, komponuoja daiktus, atsižvelgdamas į jų spalvą, formą arba dydį.  Palygindamas daiktų dydžius, naudojasi sąlyginiu matu (trečiu daiktu). Kalbėdamas  apie atstumą, daiktų ilgį, plotį, aukštį, storį, masę, vartoja žodžius: ilgesnis– trumpesnis, siauresnis – platesnis, aukštesnis – žemesnis, lengvesnis – sunkesnis.  Supranta, ką reiškia sudėlioti nuo mažiausio iki didžiausio, ir atvirkščiai.  Supranta, kad knygos skaitomos iš kairės į dešinę ir iš viršaus į apačią. Juda nurodyta  kryptimi. Skiria ir žodžiais išreiškia erdvinius daikto santykius su savimi:  priešais mane, už manęs, šalia manęs, mano kairėje ir pan. Pradeda suvokti praeitį, dabartį, ateitį. Skiria sąvokas šiandien, vakar, rytoj. | | |
|  |  | 6 žingsnis | Susieja daiktų (realių ar pavaizduotų) kiekį su atitinkamu daiktų skaičių žyminčiu simboliu. Skaičiuoja bent iki 10. Palygina mažai daiktų turinčias grupes pagal kiekį. Supranta ir vartoja žodžius: daugiau (mažiau) vienu, dviem, po lygiai, pusiau, į 2 dalis, į 4 dalis.  Atpažįsta, atkuria, pratęsia, sukuria skirtingų garsų, dydžių, formų, spalvų sekas  su 2–3 pasikartojančiais elementais.  Skiria plokštumos ir erdvės figūras: skritulį ir rutulį, kvadratą ir kubą. Klasifikuoja daiktus pagal dydį, formą arba spalvą. Matuodamas atstumą, ilgį, tūrį, masę, naudojasi vienu ar keliais sąlyginiais matais (savo pėda, sprindžiu, trečiu daiktu). Atranda, kad į skirtingos formos daiktus  galima sutalpinti tą patį skystų ar birių medžiagų (vandens, smėlio ir kt.) kiekį. Lygindamas dydžius, vartoja jų skirtumo didumą pabrėžiančius žodžius (šiek tiek didesnis, truputį mažesnis, didžiausias, mažiausias ir kt.). • Apibūdina daiktų vietą ir padėtį kitų daiktų ar vienas kito atžvilgiu, sakydamas: į kairę, į dešinę, aukščiau, žemiau, virš, po, šalia, greta, viduryje, tarp, priešais, prie, prieš, paskui, šalia vienas kito, už, tarp, viduje, išorėje ir kt.  Žino, jog gamtoje esama įvairios trukmės pasikartojančių ciklų (kartojasi savaitės dienos, metų laikai ir pan.). | | |  |
| 3.3. | Mokėjimas mokytis | 2 žingsnis | Nori naujų įspūdžių, todėl aktyviai domisi aplinkos daiktais, juda, norėdamas paimti, pasiekti, išbandyti žaislus ar daiktus. Stebi ir mėgdžioja, klausia.  Patraukia, pastumia, paridena, įdeda daiktus ir stebi, kas vyksta, bando pakartoti pavykusį veiksmą. Stebi, mėgdžioja, klausia | | | Išbando naujus žaidimus.  Pagiria draugą, leidžiant jam patirti sėkmės jausmą.  Žaidžia pojūčių žaidimus (klausos, regos, lytėjimo, skonio).  Žaidžia kartu su draugais bendrus žaidimus.  Kuria siužetinio žaidimo epizodus.  ieško teminių paveikslėlių knygelėse.  Žaidžia probleminį žaidimą „Kur rasti...?“. |
| 3 žingsnis | Veikia spontaniškai ir tikėdamasis tam tikro rezultato.  Klausia, kaip kas nors vyksta, kaip veikia, atidžiai stebi, bando. Modeliuoja veiksmus ir siužetinio žaidimo epizodus.  Džiaugiasi tuo, ko išmoko | | |
| 4 žingsnis | Pasako, parodo, ką nori išmokti.  Mėgsta kūrybiškai žaisti, veikti, siūlo žaidimų ir veiklos idėjas, imasi iniciatyvos joms įgyvendinti, pastebi ir komentuoja padarinius.  Pasako, ką veikė ir ką išmoko | | | Kuria savo pasiekimų knygeles, gamina plakatus: „Žinau – noriu sužinoti“, „Moku – noriu išmokti“, Ką daryti, jeigu...?“.  Varto savo ir draugų meninės veiklos, kitų gebėjimų ir pažangos vertinimų segtuvus-apmąsto, diskutuoja, vertina savo ir kitų veiklą bei rezultatus.  Taiko įvairius informacijos paieškos metodus: knygų „skaitymas“, aplinkos tyrinėjimas, klausinėjimas.  Sprendžia galvosūkius. |
| 5 žingsnis | Norėdamas ką nors išmokti, pasako, ko nežino ar dėl ko abejoja.  Drąsiai spėja, bando, klysta ir taiso klaidas, klauso, ką sako kiti, pasitikslina.  Aptaria padarytus darbus, planuoja, ką darys toliau, spėlioja, kas atsitiks, jeigu... | | |
| 6 žingsnis | Kalba apie tai, ką norėtų išmokti, ką darys, kad išmoktų, numato, ką veiks toliau,  kai išmoks. Laiko save tikru mokiniu, atradėju.  Drąsiai ieško atsakymų į klausimus, rodo iniciatyvą iškeldamas ir spręsdamas  problemas. Išsiaiškina, kokios informacijos reikia, randa reikiamą informaciją įvairiuose šaltiniuose, pvz., enciklopedijose, žinynuose. Siūlo ir jungia idėjas bei strategijas joms įgyvendinti.  Pasako, ką jau išmoko, ko dar mokosi, paaiškina, kaip mokėsi, kaip mokysis toliau. | | |
| 3.4. | Tyrinėjimas | 2 žingsnis | Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti.  Mėgsta žaisti slėpynių. Patikusį veiksmą prašo pakartoti daug kartų. | | | Įkišęs ranką į „stebuklingą maišelį“, liečia, čiupinėja, glamžo, spaudo esančius daiktus ir bando ištraukti: kietą, minkštą, švelnų ar šiurkštų daiktą.  Antspauduoja panaudodamas gamtinę medžiagą.  Piešia gamtoje rastais gamtiniais „dažais“.  Sukelia vėją: išmėgina kuo galima vėdintis (skarele, pučiant, bėgiojant, sukantis, mosuojant ranka, popieriaus lapu ir pan.). |
|  |  | 3 žingsnis | Atsargiai elgiasi su nepažįstamais daiktais ir medžiagomis, tačiau rodo susidomėjimą, bando aiškintis, kas tai yra, kaip ir kodėl tai veikia, vyksta. | | |
|  |  | 4 žingsnis | Pats pasirenka žaidimui ar kitai veiklai reikalingus daiktus ir medžiagas, paaiškina, kodėl pasirinko.  Žaisdamas tyrinėja, išbando daiktus bei medžiagas (pvz., plaukia ar skęsta, rieda ar sukasi ratu, tinka daiktai vienas prie kito, ar ne ir pan.). | | | Ieško atsakymų į probleminį klausimą „Kodėl?“.  Kuria savo pomėgių knygeles.  Ieško balansinių svarstyklių vidurio.  Išbando magneto galimybes.  Tyrinėja daiktus ant šviesos stalo.  Kuria koliažus ieškodamas detalių jungimo galimybių.  Dalyvauja artimiausios aplinkos išvykose ir kuria žemėlapius.  Kuria stebėjimų fotografijų parodėles. |
|  |  | 5 žingsnis | Geba suvokti ryšį tarp to, kaip daiktas padarytas ir jo paskirties (pvz., ratai yra apvalūs, nes mašinos paskirtis yra judėti).  Domisi medžiagomis, iš kurių padaryti daiktai, ir jų savybėmis. Suvokia medžiagos, iš kurios padarytas daiktas, pasirinkimo tikslingumą (pvz., kodėl mašinos korpusas iš metalo, o padangos iš gumos).  Paaiškina, kad su nežinomais daiktais ir medžiagomis reikia elgtis atsargiai, stengiasi taip daryti.  Išskiria akivaizdžius daiktų, medžiagų, gyvūnų, augalų bruožus, savybes, kalbėdami apie tai kartais susieja skirtingus pastebėjimus. | | |
|  |  | 6 žingsnis | Domisi aplinka, mėgsta stebėti, kaip auga augalai, kaip elgiasi gyvūnai, noriai atlieka paprastus bandymus, tyrinėja, iš kokių medžiagų padaryti daiktai, kur jie naudojami.  Samprotauja apie tai, ką atrado, sužinojo, kelia tolesnius klausimus, siūlo idėjas, ką dar galima būtų tyrinėti.  Domisi, kaip seniau gyveno žmonės, kaip žmonės gyvena kitose šalyse.  Aktyviai tyrinėdami aplinką demonstruoja vis didėjančią kūno kontrolę, tinkamai pasitelkia visus pojūčius, savo galimybėms išplėsti pasitelkia įrankius ir kitas priemones (pvz., lupą, mikroskopą).  Su suaugusiaisiais ar kitais vaikais aptaria nesudėtingų stebėjimų, bandymų ar konstravimo planus, numato rezultatą, mokosi pavaizduoti juos nesudėtingose lentelėse, diagramose, išradingai, kūrybiškai pristato savo tyrinėjimus ir kitus darbus.  Stebėdamas fotografijas aiškinasi, kuo yra panašūs su savo artimaisiais, kuo skiriasi nuo jų.  Lygina daiktus, medžiagas, gyvūnus ir augalus, atsižvelgdamas į savybes, juos tikslingai grupuoja ir klasifikuoja | | |  |
| 3.5. | Problemų sprendimas | 2 žingsnis | Susidūręs su sudėtinga veikla, kliūtimi, išbando jau žinomus veikimo būdus.  Stebi, kaip panašioje situacijoje elgiasi kiti ir išbando jų naudojamus būdus.  Nepavykus įveikti kliūties, meta veiklą arba laukia pagalbos. | | | žaidžia auklėtojos sudarytas problemines situacijas, pavyzdžiui „Ką daryti – atėmė žaisliuką?“.  Auklėtos padedamas atkreipia dėmesį į kasdieninę situaciją „čia ir dabar“.  Deda didesnį kibirėlį į mažesnį.  Kiemo aikštelėje randa balą ir kartu su auklėtoja sprendžia problemą – kaip nesušlapti kojyčių? |
| 3 žingsnis | Drąsiai imasi sudėtingos veiklos, atkakliai, keisdamas veikimo būdus bando ją atlikti pats, stebi savo veiksmų pasekmes.  Nepavykus įveikti sudėtingos veiklos ar kliūties, prašo pagalbos arba meta veiklą. | | |
| 4 žingsnis | Supranta, kad susidūrė su sudėtinga veikla, kliūtimi, problema.  Nori ją įveikti, išbando paties taikytus, stebėtus ar naujai sugalvotus veikimo būdus.  Stebi savo veiksmų pasekmes, supranta, kada pavyko įveikti sunkumus. Nepasisekus prašo suaugusiojo pagalbos | | | Ieško paveikslėliuose skirtumų.  Sprendžia problemines situacijas „Ką daryti“ –  patarimai draugams.  Sudarinėja veiksmų planą tikslui „Noriu sužinoti“.  Žaidžia žaidimą „Labirintų keliai“.  Taiso sugadintą daiktą, suplėšytą knygutę.  Bando su auklėtoja įvardinti pasekmes „Kas bus, jeigu...“.  Žaidžia sveikatos saugojimo žaidimus: „Kaip pereiti gatvę?“, „Susirgo...“ ir pan. |
| 5 žingsnis | Retsykiais pats ieško sunkumų, kliūčių, aktyviai bando įveikti sutiktus sunkumus.  Ieško tinkamų sprendimų, tariasi su kitais, mokosi iš nepavykusių veiksmų, poelgių.  Nepasisekus samprotauja, ką galima daryti toliau, kitaip arba prašo suaugusiojo pagalbos. | | |
| 6 žingsnis | Atpažįsta, su kokiu sunkumu ar problema susidūrė.  Ieško tinkamų sprendimų, pradeda numatyti priimtų sprendimų pasekmes, tariasi su kitais ir atsižvelgia į jų nuomonę, siūlo ir priima pagalbą, mokosi iš savo ir kitų klaidų.  Nepasisekus bando kelis kartus, ieškodamas vis kitos išeities arba prašo kito vaiko ar suaugusiojo pagalbos | | |
| **Eil.**  **Nr.** | **Sritis** | **Žingsniai** | **Srities gebėjimai ir žinios (pasiekimai)** | | | **Vaiko veiksenos** |
| **4. SVEIKATOS SAUGOJIMO KOMPETENCIJA-**  **sveikatos saugojimo ugdymas(is)** | | | | | | |
| 4.1. | Kasdienio gyvenimo įgūdžiai | 2 žingsnis | Valgo ir geria padedamas arba  savarankiškai.  Jaučia, kada nori tuštintis ir šlapintis,  kartais tai parodo mimika, ženklais arba  pasako.  Suaugusiojo rengiamas vaikas „jam  padeda“.  Suaugusiojo padedamas plaunasi,  šluostosi rankas, išpučia nosį.  Paprašytas padeda žaislą į nurodytą vietą. | Žaidimo pagalba susipažįsta su higienos reikmenimis: muilu,  rankšluosčiu, nosine ir šukomis. Atlieka veiksmus su higienos  priemonėmis, vėliau juos naudoja žaisdami.  Klausosi pasakojimų, skaitomų kūrinių apie švarą, dienos  ritmą, saugų elgesį namuose, gamtoje.  Žaidimų metu įtvirtinami savarankiškumo įgūdžiai: maitina  lėles, jas rengia, guldo, veda pasivaikščioti, bando tvarkingai  sudėti drabužėlius.  Dengia stalą, imituoja maitinimosi judesius, elgesį prie stalo,  bendrauja su šalia esančiais.  Stalo žaidimų, knygelių, plakatų, kortelių pagalba susipažįsta  su vaisiais, daržovėmis, sveiku maistu, turimas žinias įtvirtina  žaisdami.  Klausydamiesi pasakojimų, skaitomų istorijų sužino apie  daiktus, kurie yra pavojingi vaikų sveikatai ir saugumui, kas  atsitinka, kai vaikai su jais žaidžia. Žaidimų metu formuojasi  saugaus elgesio įgūdžiai.  Piešdami išreikia savo emocijas ir pojūčius. Bando papasakoti,  ką pavaizdavo savo darbelyje. | | |
| 3 žingsnis | Valgo ir geria savarankiškai. Pradeda  naudoti stalo įrankius. Pasako, ko nori ir  ko nenori valgyti.  Pats eina į tualetą, suaugusiojo padedamas  susitvarko.  Suaugusiojo padedamas nusirengia ir  apsirengia.  Padedamas bando praustis, nusišluostyti  veidą, rankas.  Padeda vieną kitą daiktą į vietą.  Atsiranda pirmieji elgesio su žirklėmis įgūdžiai. |
| 4 žingsnis | Valgo gana tvarkingai. Primenamas po  valgio skalauja burną. Pasako, kodėl  reikia plauti vaisius, uogas, daržoves.  Padeda suaugusiajam serviruoti ir po  valgio sutvarkyti stalą.  Dažniausiai savarankiškai naudojasi  tualetu ir susitvarko juo pasinaudojęs.  Šiek tiek padedamas apsirengia ir  nusirengia, apsiauna ir nusiauna batus.  Šiek tiek padedamas plaunasi rankas,  prausiasi, nusišluosto rankas ir veidą.  Priminus čiaudėdamas ar kosėdamas  prisidengia burną ir nosį.  Pasako, kad negalima imti degtukų,  vaistų, aštrių ir kitų pavojingų daiktų.  Gali sutvarkyti dalį žaislų, su kuriais  žaidė. | Sveikatos valandėlių metu sužino kaip atrodo ir jaučiasi  sergantis žmogus, ieško negalavimo priežasčių ir jų pašalinimo  būdų ir priemonių, sužino apie sveiką gyvenimo būdą,  higieninius reikalavimus.  Stebėdami sergančius ir sveikus žmones nuotraukose,  paveikslėliuose, girdėdami įvairias istorijas apie ligonius, ieško  ligos požymių, iš veido ar kūno išraiškos nustato, kas yra  sergantis.  Žinias įtvirtina individualių užsiėmimų metu, per žaidimus,  pokalbių metu.  Naudojasi asmeniniais higienos reikmenimis (šukomis, burnos  skalavimo stiklinaitėmis, vienkartinėmis nosinaitėmis ir kt.).  Sveikatos valandėlių metu susipažįsta su maisto reikšme  žmogaus sveikatai, sveikos mitybos reikalavimais, žino, kad  vaisiai ir daržovės – vitaminų šaltinis, aiškinasi mitybos  piramidės sudėtį.  Gamina, valgo ir kitus vaišina šviežių daržovių, vaisių  patiekalais bei kt. Prieš valgio gaminimą nusiplauna rankas,  užsiriša skarelę ar užsideda kepuraitę, po darbo sutvarko darbo  vietą.  Praktinės veiklos metu susipažįsta su stalo dengimo  reikalavimais.  Kasdienio maitinimosi metu, naudodamiesi stalo įrankiais,  įgyja praktinių gebėjimų teisingai naudotis stalo įrankiais.  Ugdomosios veiklos metu aptaria įvairias pavojingas situacijas,  aiškinasi jų atsiradimo priežastis, ieško sprendimų, kaip jų  išvengti.  Dalyvauja saugaus eismo, sveikatos saugojimo programose,  projektinėje veikloje. | | |
|  |  | 5 žingsnis | Valgo tvarkingai, dažniausiai taisyklingai  naudojasi stalo įrankiais.  Domisi, kuris maistas sveikas ir  naudingas. Serviruoja ir tvarko stalą  vadovaujamas suaugusiojo.  Savarankiškai apsirengia ir nusirengia,  apsiauna ir nusiauna batus.  Priminus plaunasi rankas, prausiasi,  nusišluosto rankas ir veidą.  Priminus stengiasi sėdėti, stovėti,  vaikščioti taisyklingai.  Priminus tvarkosi žaislus ir veiklos vietą.  Stengiasi saugoti save ir kitus. |
| 6 žingsnis | Valgo tvarkingai. Pasako, jog maistas  reikalingas, kad augtume, būtume sveiki.  Įvardija vieną kitą maisto produktą, kurį  valgyti sveika, vieną kitą - kurio vartojimą  reikėtų riboti. Savarankiškai serviruoja ir  tvarko stalą.  Savarankiškai apsirengia ir nusirengia,  apsiauna ir nusiauna batus.  Suaugusiųjų padedamas pasirenka  drabužius ir avalynę pagal orus.  Priminus ar savarankiškai plaunasi rankas,  prausiasi, nusišluosto rankas ir veidą.  Priminus stengiasi vaikščioti, stovėti,  sėdėti taisyklingai.  Dažniausiai savarankiškai tvarkosi žaislus  ir veiklos vietą.  Savarankiškai ar priminus laikosi susitartų  saugaus elgesio taisyklių.  Stebint suaugusiajam saugiai naudojasi  veiklai skirtais aštriais įrankiais. |
| 4.2. | Fizinis  aktyvumas | 2 žingsnis | Savarankiškai atsistoja, stovi, atsitupia,  pasilenkia, eina į priekį, šoną ir atgal, eina  stumdamas ar tempdamas daiktą, bėga  tiesiom kojom, atsisėdęs ant riedančio  žaislo stumiasi kojomis, pralenda per  kliūtis keturpėsčia, padedamas lipa  laiptais aukštyn pristatomuoju žingsniu.  Pasuka riešą, apverčia plaštaką delnu  žemyn, pasuka delnu aukštyn, mosteli  plaštaka, paima daiktą iš viršaus  apimdamas jį pirštais, išmeta daiktus iš  rankos atleisdamas pirštus, ploja  rankomis. Ridena, meta, gaudo, spiria  kamuolį. | Atlieka rytinę mankštą, eina pasivaikščioti.  Dalyvauja sportinėse pramogose, šventėse, rytinėje mankštoje,  kūno kultūros užsiėmimuose, pasivaikščiojimuose ir kt.  judrioje veikloje.  Žaidžia judrius, orientaciją lavinančius žaidimus, juda, aktyviai  veikia.  Paprašius parodo, ką kiekviena kūno dalis gali daryti: (pvz.:  judinti ranką, po to kitą ranką, pečius, galvą, liemenį, klubus,  vieną, po to kitą koją, judinti visą kūną ir galop sustingti ir  nejudėti).  Sukurta grupėje judėjimo erdvė, parenkamos priemonės  stimuliuota fizinį vaikų aktyvumą, skatina pažinti savo kūno  galias.  Atlieka grūdinimosi, pėdos bei taisyklingos laikysenos  formavimo pratimus.  Esant palankiom sąlygom atlieka oro ir vandens procedūras. | | |
| 3 žingsnis | Pastovi ant vienos kojos (3-4 sekundes).  Tikslingai, skirtingu ritmu eina ten, kur  nori, vaikščiodamas apeina arba peržengia  kliūtis, eina plačia (25 – 30 cm.) linija.  Bėga keisdamas kryptį, greitį. Lipa ir  nulipa laiptais pakaitiniu žingsniu  laikydamasis suaugusiojo rankos ar turėklų.  Atsispirdamas abiem kojomis pašoka nuo  žemės, nušoka nuo laiptelio, peršoka liniją.  Geriau derina akies-rankos, abiejų rankų,  rankų ir kojų judesius, todėl tiksliau  konstruoja, veria ant virvutės sagas,  ridena, mėto, gaudo, spiria kamuolį, įkerpa popieriaus kraštą. |
| 4 žingsnis | Stovėdamas pasistiebia, atsistoja ant  kulnų, stovėdamas ir sėdėdamas atlieka  įvairius judesius kojomis bei rankomis.  Eina ant pirštų galų, eina siaura (5 cm)  linija, gimnastikos suoleliu, lipa laiptais  aukštyn – žemyn nesilaikant už turėklų,  šokinėja abiem ir ant vienos kojos, nušoka  nuo paaukštinimo. Mina ir vairuoja  triratuką.  Pieštuką laiko tarp nykščio ir kitų pirštų,  tiksliau atlieka judesius plaštaka ir pirštais  (ima, atgnybia, suspaudžia dviem pirštais,  kočioja tarp delnų) bei ranka (mojuoja,  plasnoja). Ištiestomis rankomis pagauna  didelį kamuolį. Judesius tiksliau atlieka  kaire arba dešine ranka, koja. | Kiekvieną rytą atlieka rytinę mankštą.  Kiekvieną dieną, išskyrus lyjant ir sningant, eina pasivaikščioti  į lauką, laiku keliasi, eina dienos poilsio, atlieka oro ir vandens  procedūras, savimasažo bei pėdos ir taisyklingos laikysenos  pratimus, dalyvauja kūno kultūros užsiėmimuose,  sveikatingumo savaitėse, sporto šventėse.  Žaidžia, juda, aktyviai veikia bei ilsisi, turi galimybę pasidalinti  su draugais ir pedagogais ne tik džiaugsmingais, bet ir  skaudžiais išgyvenimais, sulaukdamas jų paramos bei pagalbos,  vaikas jaučiasi saugus, auga atviras, pasitikintis.  Žaidžia lauko, sportinius bei judrius žaidimus, žaidimų  aikštelėje mokosi važinėtis dviratuku, paspirtuku, žiemos metu  – rogutėmis ir t.t., dalyvauja estafetėse, sportinėse pramogose,  varžybose, išbando savo jėgas, vikrumą, drąsą, mokosi laimėti  ir garbingai pralaimėti. | | |
|  |  | 5 žingsnis | Eina pristatant pėdą prie pėdos, pakaitiniu  ir pristatomuoju žingsniu, aukštai keliant  kelius, atliekant judesius rankomis, judant  vingiais. Bėgioja vingiais, greitėdamas ir  lėtėdamas, išsisukinėdamas, bėga ant  pirštų galų.  Šokinėja abiem kojom vietoje ir judant  pirmyn, ant vienos kojos, šokinėja per  virvutę, peršoka žemas kliūtis, pašoka  siekdamas daikto.  Pieštuką ir žirkles laiko beveik  taisyklingai. Tiksliai atlieka  sudėtingesnius judesius pirštais ir ranka  (veria ant virvelės smulkius daiktus,  užsega ir atsega sagas). Meta, spiria  kamuolį iš įvairių padėčių, į taikinį,  tiksliau gaudo, mušinėja. Įsisupa ir supasi  sūpynėmis. |
| 6 žingsnis | Eina ratu, poroje, prasilenkiant, gyvatėle,  atbulomis, šonu. Bėga pristatomu ar  pakaitiniu žingsniu, aukštai keldamas  kelius, bėga suoleliu, įkalnėn, nuokalnėn.  Šokinėja ant vienos kojos judant pirmyn,  šoka į tolį, į aukštį. Važiuoja dviračiu.  Rankos ir pirštų judesius atlieka vikriau,  greičiau, tiksliau, kruopščiau. Tiksliau  valdo pieštuką bei žirkles ką nors  piešdamas, kirpdamas. Su kamuoliu  atlieka sporto žaidimų elementus, žaidžia  komandomis, derindami veiksmus. |
| **Eil.**  **Nr.** | **Sritis** | **Žingsniai** | **Srities gebėjimai ir žinios (pasiekimai)** | **Vaiko veiksenos** | | |
| **5. MENINĖ KOMPETENCIJA-**  **meninis ugdymas(is)** | | | | | | |
| 5.1. | Meninė raiška | 2 žingsnis | Įdėmiai klausosi muzikos ir aplinkos  garsų, mėgdžioja suaugusiųjų balso  intonacijas, muzikos garsus. Spontaniškai  žaidžia balso intonacijomis, rankų ir kojų  judesiais. Skambant muzikai ritmiškai  ploja, trepsi, tūpčioja, barškina, stuksena  kokiu nors daiktu.  Spontaniškai keverzoja „rankų judesių“  piešinius, juos apžiūrinėja. Džiaugiasi  (šūkčioja, krykštauja, mojuoja rankomis),  dailės priemonės paliekamu pėdsaku ir  patiriamais jutimais (tirštais dažais, minkšta tešla). Tyrinėdamas dailės  medžiagas ir priemones intuityviai atranda  skirtingus veikimo su jomis būdus (brauko  pirštais, varvina dažus, maigo tešlą).  Geba plėšyti popierių, o vėliau ir atkirpti  žirklėmis.  Geba iš didelio lipdymo medžiagos gabalo  atskirti mažesnį, minkyti nedidelį gabalėlį  tarp delnų, volioti ant lentelės.  Geba lipdyti iš plastilino, modelino ir  molio bei tešlos. | | Vaizduoja įvairius ženklus: taškelius, brūkšnelius, apskritimus,  linijas ir t.t., eksperimentuoja su piešimo priemonėmis.  Uždažo plokštumos dalis, tapo viena, o vėliau ir dviem spalvom.  Piešia pieštukais, flomasteriais, vaško kreidelėmis, teptukais,  guašo dažais, akvarele, štampuoja įvairiomis priemonėmis,  piešia ant įvairaus dydžio ir spalvų popieriaus.  Tepa vieną popieriaus skiautelę klijais, uždeda reikiamoje  vietoje ir prispaudžia.  Dėlioja paveikslėlius ant flanelografo, magnetinės lentos, popieriaus.  Aplikuoja iš paruoštų formų, atskirų dalių, plėšo popierių ir jį  klijuoja, priklijavus nupiešia trūkstamas, smulkesnes dalis.  Atplėšia iš didelio popieriaus gabalo mažesnį, popieriaus juostelę plėšo smulkiais gabalėliais, juos dėlioja popieriaus lape.  Vėliau ima naudotis žirklėmis, karpo popieriaus juosteles mažais gabalėliais.  Volioja tarp delnų ir ant lentelės didesnį ar mažesnį plastilino ar modelino gabalėlį, ištempia, sulenkia, įspaudžia duobutes,  griovelius ir t.t.  Plastilino gabalėlius klijuoja ant lentelės, ar nupiešto paveikslėlio, taip jį papuošdamas ar užpildydamas erdvę, lipdo  iš plastilino, modelino, molio ir kt. priemonių, dekoruoja įvairia  gamtine medžiaga.  Klausosi linksmų, ramių, maršinių, muzikos kūrinių, instrumentų garsų, dainavimo.  Klausosi kontrastingos muzikos kūrinių ir atlieka atitinkamus  judesius, nusako muzikos nuotaiką: linksma, liūdna, lėta, greita ir t.t.  Atlieka ritmiškus judesius, judesius su priemonėmis (skarelės,  kaspinai, žaisliukai) pagal muziką.  Eina ratuku susikibę rankomis, vorele, žaidžia muzikinius ratelius, liaudies žaidimus.  Dainuoja paprastas, trumpas daineles, daug kartų kartoja su auklėtoja.  Groja barškučiais, būgneliais, švilpynėmis, akmenukai, lazdelėmis. Ritmiškai eina vietoje, ratu, ploja, trepsi, stuksena pagal muziką. | |
| 3 žingsnis | Susidomėję klausosi dainų, instrumentinių kūrinėlių, emocingai jas suvokia (šypsosi,  džiaugiasi, ploja rankom, trepsi, sėdėdamas sūpuoja kojas ar pan.).  Vienas ir kartu su kitais dainuoja dviejų- keturių garsų daineles, palydėdamas jas  judesiais. Drauge su pedagogu žaidžia  muzikinius žaidimus, eina ratelių, jų tekstą imituoja rankų, kūno judesiais. Juda pagal muziką: žingsniuoja, bėga, apsisuka, kūno judesiais imituoja kai kurių gyvūnų judesius. Apžiūrinėja, tyrinėja ritminius  muzikos instrumentus ir jais ritmiškai  groja kartu su pedagogu.  Kuria, dainuoja vieno aukščio tonu savitus  žodžius, ritmuoja vaikiškais instrumentais  ir daiktais. Žaisdamas su daiktu ar žaislu  atlieka matytus veiksmus, judesius.  Įvairiai intonuodamas kalba apie tai, ką  daro. Mėgdžioja šeimos narių kalbą, veiksmus. Muzikiniuose rateliuose  judesiais, veiksmais vaizduoja siužeto  elementus, reiškia savaime kilusias  emocijas. Spontaniškai reiškia emocijas, įspūdžius dailės priemonėmis ir  medžiagomis. Brėžia įvairias linijas,  formas vis labiau koordinuodamas rankų  judesius. Bando ką nors pavaizduoti  (mamą, mašiną). Savo keverzonėse  įžvelgia daiktus ar įvykius.  Eksperimentuoja dailės medžiagomis ir  priemonėmis, tyrinėja įvairius veikimo su  jomis būdus. Piešdamas, spauduodamas,  tapydamas, lipdydamas, konstruodamas  mėgaujasi procesu, o ne rezultatu. | |
|  |  | 4 žingsnis | Klausydamasis ir tyrinėdamas gamtos garsus, trumpus vokalinius ir instrumentinius kūrinius, judesiais emocingai atliepia jų nuotaiką, tempą bei keliais žodžiais juos apibūdina.  Kartu su kitais dainuoja trumpas, aiškaus ritmo, siauro diapazono, laipsniškos  melodinės slinkties autorines ir liaudies dainas. Dainavimą palydi ritmiškais judesiais. Tyrinėja savo balso galimybes (dainuoja garsiai, tyliai, aukštai, žemai, greičiau, lėčiau).  Žaidžia įvairių tautų muzikinius žaidimus, atlikdamas kelis nesudėtingus judesius: eina, bėga rateliu, trepsi, ploja, mojuoja, sukasi po vieną ir už parankių.  Tyrinėja garso išgavimo būdus kūno, gamtos, įvairiais muzikos instrumentais, jais ritmiškai pritaria suaugusiojo grojimui. Improvizuoja skanduodamas, plodamas, trepsėdamas, stuksendamas, spontaniškai kuria ritminius, melodinius motyvus savo vardui, žodžiams.  Žaidžia vaizduojamuosius (darbo proceso, augalų vegetacijos, gyvūnų) šokamuosius  žaidimus, šoka trijų–keturių natūralių judesių (bėga, sukasi, ritasi ir kt.) šokius.  Šoka spontaniškai kurdamas trijų–keturių natūralių judesių seką.  Žaisdamas atkuria matytų situacijų fragmentus, panaudoja tikrus daiktus, reikmenis, drabužius. Kuria dialogą tarp veikėjų, išraiškingai intonuoja.  Žaisdamas atsipalaiduoja. Muzikiniuose rateliuose kuria ar savaip perteikia kelis veikėją vaizduojančius judesius, veiksmus, spontaniškai reiškia emocijas.  Patirtį išreiškia įvairiomis linijomis, jų deriniais, dėmėmis, geometrinėmis ir laisvomis formomis, spalvomis, išgaudamas šiek tiek atpažįstamus vaizdus, objektus, juos įvardija. Kuria spontaniškai, kartais pagal išankstinį sumanymą,  kuris darbo eigoje dažnai kinta, „pasimeta“. Kūrybos procesą palydi pasakojimu,  komentavimu, gestikuliavimu, mimika.  Eksperimentuoja dailės medžiagomis ir priemonėmis, atrasdamas spalvų, linijų, formų, faktūrų įvairovę, turi mėgstamas spalvas. Kuria koliažus, spauduoja įvairiomis priemonėmis, konstruoja, lipdo nesudėtingas formas. | | Tyrinėja vizualines išraiškos priemones: spalvas (pagrindinės –  papildomos, šiltos – šaltos...), linijas (linija-pėdsakas, daiktų kontūras...), faktūras, jų savybes, vaizdavimo būdus, tūrines erdvines formas (kubas, rutulys, piramidė..., gamtos formos, lankstiniai...), plokštumines formas, figūras (geometrinės formos: kvadratas, trikampis, apskritimas, gamtos formos: dėmės, siluetai...).  Susipažįsta su dailės darbais ir sąvokomis: su pagrindinių dailės šakų kūriniais, tautinio meno darbais, su pagrindinėmis dailės sąvokomis (skulptūra, tapyba, keramika), su pagrindiniais komponavimo būdais (vertikalės, horizontalės; simetrija, ritmas).  Stebi aplinką, gamtą, žmogų, jo veiklą, kuria ir eksperimentuoja įvairiausiomis dailės technikomis: piešia, tapo, dekoruoja, lipdo, konstruoja, lanksto, pina, audžia, siuva, aplikuoja, karpo, spausdina, raižo.  Aktyviai dalyvauja kūrybinėje veikloje: stebi, komentuoja, turtina žodyną, pateikia savo idėjas, sumanymus, patiria teigiamas emocijas, formuoja darbo įgūdžius, tobulina motorinius gebėjimus.  Žaidžia: žaidimus balsui, kvėpavimui lavinti (kalbėjimas, dainavimas, skandavimas), žaidimus ritminiams, melodiniams deriniams, dinamikai, tempui suvokti, atsipalaidavimo žaidimus.  Dainuoja: solo ir grupėje, daineles balsui lavinti bei intonaciniam – ritminiam žodynui turtinti, progines daineles.  Groja: solo ir grupėje, pritardamas dainelei ar skambančiai  muzikai.  Juda pagal skambančią muziką: reaguojant į metro pulsą;  reaguojant į tempo, aukščio, dinamikos pasikeitimus.  Improvizuoja instrumentais, balsu, kūno ir aplinkos garsais,  judesiu.  Kuria: instrumentinius pritarimus dainelei, eilėraščiui, pasakai,  trumpus kūrinėlius naudodamas instrumentus, balsus, aplinkos  bei kūno garsus, grafinius-simbolinius muzikos reikšmių  užrašymus.  Aptaria: muzikos nuotaiką, atlikėjų sudėtį (solo-ansamblis- orkestras), žanrą (vokaliniai-instrumentiniai, lopšinė, šokis...),  garso savybes (aukštumas, ilgumas, stiprumas, tembras),  dinamiką, tempą.  Naudoja: nelokomotorinius/ašies judesius (vietoje – lėtai, gulti  ir stotis, suktis, temptis, tūptis ir kt.), lokomotorinius judesius  (erdvėje – eiti, bėgti, šuoliuoti, šliaužti, verstis ir kt.).  Sugalvoja ką kiekviena kūno dalis gali daryti: (pvz.: judinti  ranką, po to kitą ranką, pečius, galvą, liemenį, klubus, vieną, po  to kitą koją, judinti visą kūną ir galop sustingti ir nejudėti).  Juda nenaudodamas tam tikrų kūno dalių (rankų, kojų, galvos).  Vaizduoja raides, skaičius, įvairius nejudančius objektus:  laikrodį, akmenuką, batą, kėdę ir pan.  Perteikia pojūčius: gėlės kvapą, saulės šilumą, šaltą vandenį,  tirpstantį ledą ir pan.  Juda kaip lapas, vėjas, lietus, snaigė, dramblys, tigras, vabalas,  viščiukas, gyvatė, kiškis ir kt.  Sugalvoja: kaip eiti – lėtai, linksmai, pavargus, bėgti –  išsigandus, dairantis, judėti erdvėje kontrastiškai – eiti, pašokti,  nusileisti ant grindų, suktis; aukštyn – žemyn, judėti – sustingti,  įsitempti – atsipalaiduoti.  Juda: pavieniui geometrinių figūrų forma: ratu, aštuoniuke,  vingiuota linija, kvadratu ir kt., poromis, stovint vienam priešais kitą – vienas vaikas rodo sugalvotus judesius, o kitas  atkartoja juos tarsi veidrodyje, po to pasikeičia vaidmenimis,  poromis – suglaudus nugaras, liečiantis tik kaktomis,  susikabinus rankomis ir pan.  Lenda po tiltais: vienas vaikas formuoja erdves, kitas lenda pro  jas, po to pasikeičia vaidmenims.  Juda grupėmis, išsirikiavus vienas paskui kitą (gyvatėle) –  priekyje esantis vaikas kuria ir rodo judesius, kiti stengiasi  tiksliai atkartoti, po to pasikeičia vaidmenimis.  Susipažįsta su lietuvių liaudies tradiciniais žanrais: klauso  pasakų, padavimų, sakmių, mena mįsles, minkles, sako  skaičiuotes, greitakalbes, erzinimus, dainuoja dainas, žaidžia  žaidimus, šoka šokius, ratelius, mėgdžioja aplinkos, gamtos  garsus.  Susipažįsta su kalendorinių švenčių tradicijomis ir papročiais.  Švenčia kalendorines šventes.  Tyrinėja gamtos ciklus (metų laikai, mėnesiai, diena, naktis...),  gamtos gaivalus (ugnis, vėjas, vanduo...), laukų darbus (javų  darbai, rugiapjūtė, kūlimas, malimas, gyvulių ganymas,  šienapjūtė), augalus (medžiai, gėlės), gyvūnus, paukščius, su  namų darbus (virimas, kepimas, verpimas, audimas...).  Interpretuoja ir pritaiko įvairius tautosakos žanrus šiandieninei  aplinkai.  Susipažįsta su kitų kultūrų tradicijomis, papročiais, tautosaka.  Žaidžia ir improvizuoja: įvairių gyvūnų, gamtos reiškinių  pamėgdžiojimas, skatinant vaiko interpretaciją, maži etiudai  (šeima, gatvė, parduotuvė, mėgstamų filmukų, pasakų  situacijos), kūno plastikos žaidimai (pantomima).  Vaidina: pasitelkus lėles (lėlės - žaislai, pirštininės –  pieštukinės lėlės, lėlės ant pagaliukų, lėlės marionetės), su  kaukėmis (kaukės spektakliams, kaukės Užgavėnėms),  muzikiniame spektaklyje.  Kuria: siužetus vaidinimams (pasakos, gyvenimiškos situacijos), scenografija iš aplinkos daiktų (kėdės, stalai...), muzikinį foną, garsus.  Aptaria ir reiškia savo nuomonę: apie matytus ir vaidintus  spektaklius, apie personažų elgsenos motyvus, apie kūno  plastiką. | |
|  |  | 5 žingsnis | Balsu, judesiais, pasirinktu muzikos instrumentu spontaniškai improvizuoja, pritaria klausomam vokalinės, instrumentinės muzikos įrašui ar gyvai skambančios muzikos kūriniui. Savais žodžiais išsako kilusius įspūdžius. Atpažįsta kai kurių instrumentų (smuiko, būgno, dūdelės, varpelio) tembrus, girdėtus kūrinius.  Dainuoja vienbalses, dialoginio pobūdžio dainas, jaučia ritmą. Dainuodamas išbando balso skambesį, išmėgina jį įvairioje aplinkoje (grupėje, kieme ir kt.).  Stengiasi tiksliau intonuoti, taisyklingiau artikuliuoti (aiškiai tarti balsius, priebalsius,  dvibalsius), taisyklingiau stovėti, kvėpuoti.  Ritminiais, melodiniais, gamtos, savo gamybos vaikiškais muzikos instrumentais pritaria dainoms, šokiams, tyrinėja jų skambėjimo tembrus.  Improvizuodamas balsu, vaikišku muzikos instrumentu kuria ritmus, melodijas ketureiliams, mįslėms, patarlėms.  Šoka sukamuosius (kai sukamasi poroje) ratelius, paprastų žingsnių (paprastasis, aukštas paprastasis, stangrus, pritupiamasis) autorinius ir penkių–šešių natūralių judesių (bėga, sukasi, pašoka ir kt.) šokius.  Šoka improvizuotai kurdamas penkių šešių natūralių judesių seką, reaguodamas į muziką, išreikšdamas aplinkos vaizdus (gamtos reiškinius, gyvūnus).  Vaidindamas stalo, lėlių teatre, vaizduoja realistinį ir fantastinį siužetą, išplėtoja vyksmą dialogu, monologu, keisdamas balso intonacijas. Išreiškia savo norus, jausmus, mintis, baimes. Susikuria ištisą žaidimo aplinką, panaudodamas daiktus, drabužius, reikmenis. Muzikiniuose žaidimuose ir rateliuose kuria ar savaip  perteikia 3–4 veiksmų seką, vaizduojančią augimą, darbus, veikėjų judėjimą, stengiasi perteikti veikėjo nuotaiką. Savo emocijas, patirtį, įspūdžius išreiškia kitiems atpažįstamais vaizdais. Išryškina vaizduojamų objektų bruožus, reikšmingas detales. Objektus vaizduoja ne tokius, kokius mato, o tokius, ką apie juos žino. Kuria pagal išankstinį sumanymą, kuris procese gali kisti.  Eksperimentuoja tapybos, grafikos, mišriomis dailės priemonėmis ir medžiagomis, kuria sudėtingesnius koliažus, trimates formas iš įvairių medžiagų, asambliažus,  fotografuoja, piešia skaitmeninėmis priemonėmis (piešimo programomis telefone, kompiuteryje). | |
|  |  | 6 žingsnis | Klausosi įvairaus stiliaus, žanrų muzikos kūrinių ir spalvomis ar piešiniu spontaniškai perteikia kilusius įspūdžius. Tyrinėja girdimos muzikos, triukšmo, tylos panašumus ir skirtumus. Įvardija kūrinio nuotaiką, tempą, dinamiką, skiria kai  kuriuos instrumentus.  Dainuoja sudėtingesnio ritmo, melodijos, platesnio diapazono vienbalses dainas, jas gana tiksliai intonuoja. Dainuoja trumpas daineles kanonu, įsiklausydamas į savo ir draugų dainavimą.  Melodiniais vaikiškais muzikos instrumentais groja 2–3 garsų melodijas. Pritaria suaugusiojo grojimui, atlikdami muzikines pjeses solo ir orkestre, seka dirigento judesius, stengiasi kartu pradėti ir baigti kūrinėlį.  Improvizuodamas balsu, muzikos instrumentu kuria melodiją trumpam tekstui, paveikslui. Žaidžia muzikinius dialogus, kuria judesius kontrastingo pobūdžio muzikai.  Šoka sudėtingesnius ratelius (tiltelių, grandinėlės), paprastųjų ir bėgamųjų  (paprastasis bėgamasis, aukštas bėgamasis, liaunas, smulkus bėgamasis) žingsnių autorinius ir natūralių judesių šokius.  Šoka improvizuotai kurdamas septynių–aštuonių natūralių judesių seką, perteikdamas trumpą siužetą ar pasirinktą nuotaiką, išreikšdamas erdvės (aukštai – žemai) ir laiko (greitai – lėtai) elementus.  Kurdamas lėlių, dramos vaidinimus pagal girdėtą pasaką ar pasiūlytą situaciją, improvizuoja trumpas žodines veikėjų frazes, fizinius veiksmus, atskleidžia jų norus,  emocines būsenas. Tikslingai naudoja daiktus, teatro reikmenis, drabužius, aplinką.  Žaisdamas muzikinius žaidimus ir ratelius perteikia veikėjo mintis, emocijas.  Detalesniais, įtaigiais dailės darbeliais pasakoja realias ir fantastines istorijas, įvykius. Vaizdus papildo grafiniais ženklais (raidėmis, skaičiais, žodžiais ir kt.).  Kuria pagal išankstinį sumanymą, nuosekliai bando jį įgyvendinti. Kartu su kitais kuria bendrus dailės darbus.  Skirtingiems sumanymams įgyvendinti dažniausiai tikslingai pasirenka dailės  priemones ir technikas. Eksperimentuoja sudėtingesnėmis dailės technikomis,  skaitmeninio piešimo ir kitomis kompiuterinėmis technologijomis. | |
| 5.2. | Estetinis  suvokimas | 2 žingsnis | Skirtingai reaguoja girdėdamas  besikeičiančių intonacijų suaugusiojo  kalbinimą, muzikos garsus, matydamas  gražius gamtos bei aplinkos vaizdus,  dailės kūrinius, šokančius ir vaidinančius  vaikus ar suaugusiuosius. Intuityviai  mėgdžioja tai, kas jam patinka | | Emocinę būseną pradeda reikšti kreidelėmis, spalvotais pieštukais, tapymo priemonėmis, savarankiškai pasirinkdamas  spalvas, taip pat kurdamas įvairias formas. Stebi ir aptaria savo  ir kitų darbus, randa pažįstamus daiktus, personažus, orientuojasi erdvėje („saulutė danguje“, „namelis stovi ant žemės“ ir pan.).  Klauso specialių dainelių vaikams, pasakojimų su dainelėmis  bei klasikinę muziką. Klausosi žinomos melodijos atliekamos  įvairiais instrumentais. Įsimena ir atpažįsta girdėtą muziką.  Pasitikėdamas savo muzikinėmis galiomis vaikas individualiai  muzikuoja, pakartoja, tiksliai atkuria melodiją balsu arba  ritmingais judesiais. Pamokytas, geba elgtis pagal sceninio  elgesio taisykles: išeina į „sceną“, nusilenkia, palaukia kol baigsis plojimai, padėkoja „publikai“. „Groja“ kokiu nors  instrumentu, improvizuoja, aiškina, ką reiškia jo „muzika“.  Vaikas kviečia ir kitus (suaugusiuosius ir vaikus), kad dainuotų, šoktų, grotų kartu su juo. Pritaria suaugusiajam.  Paprastas, aiškaus teksto, įdomaus turinio, lengvas atlikti dainas dainuoja individualiai ir grupėmis. Įsimena dainų žodžius (nekreipiant dėmesio į netikslią tartį). Laiku pradeda ir baigia dainuoti, išklauso pauzes. Rodant pedagogui vaikas atlieka naujus judesius ir judesių pagalba atskiria muzikos kontrastus: tyliai-garsiai, lėtai-greitai. Laisvai juda pagal muziką (taip pat ir liaudišką). Žaidžia siužetinius improvizacinius žaidimus. Žaidžia teatrinius žaidimus individualaus pamėgdžiojimo forma (pamėgdžioja suaugusįjį, gyvūną). Žaidžia: lyg būtų mama, tėtis, vairuotojas, gydytojas; apsimeta katyte, šuniuku ir pan. Žaidžia didaktinius žaidimus-dramatizacijas su daiktais (maudo ir rengia lėlę, maitina šuniuką ir pan.), bet ir atlieka tariamus veiksmus (lyg valgo, miega, verda ir pan.). Naudoja siužetinius žaislų rinkinius: gyvūnus, įvairių formų figūrėles. Savarankiškai ir atsakingai pasiruošia darbo vietą, o baigus veiklą susitvarko. Saugiai ir tvarkingai naudojasi dailės reikmenimis.  Mato, suvokia, palygina klasikinius dailės kūrinius.  Geranoriškai vertina draugų, kitų žmonių kūrybinius  bandymus, vaikai nuosekliai dirba grupėje, tariasi dėl būsimo  darbo rezultato, vertina savo pasiekimus. | |
| 3 žingsnis | Atpažįsta (suklūsta, rodo) kai kuriuos jau  girdėtus muzikos kūrinius, matytus  šokius, ratelius, vaidinimo veikėjus, dailės  kūrinių objektus. Emocingai reaguoja  girdėdamas darnų garsų, intonacijų,  žodžių sąskambį, žiūrinėdamas savo ir  kitų piešinėlius, spalvingas knygelių  iliustracijas, žaislus, džiaugdamasis savo  puošnia apranga. Paklaustas pasako, ar  patiko muzikos kūrinėlis, dainelė, šokis,  vaidinimas, dailės darbelis | |
|  |  | 4 žingsnis | Keliais žodžiais ar sakiniais pasako savo  įspūdžius apie klausytą muziką, dainelę,  eilėraštį, pasaką, matytą šokį, vaidinimą,  dailės kūrinį, knygelių iliustracijas, gamtos ir aplinkos daiktus ir reiškinius, pastebi ir apibūdina kai kurias jų detales  Skirtingai reaguoja (ramiai ar emocingai)  klausydami ir stebėdami skirtingo pobūdžio, kontrastingus meno kūrinius, aplinką. Džiaugiasi menine veikla, nori dainuoti, šokti, vaidinti, pasipuošti. Paklaustas pasako savo nuomonę kuris muzikos kūrinėlis, dainelė, šokis, vaidinimas, dailės darbelis, drabužis, žaislas gražesnis.  Reaguoja į kitų vertinimus. | | Klausosi grožinės literatūros, poezijos kūrinėlių, atkreipdami  dėmesį į teksto turinį ir formą, pastebėdami meninės išraiškos  priemones: palyginimus, epitetus ir kt., vartoja juos savo kalboje, mėgdžioja įvairias intonacijas.  Lankosi meno parodose, galerijose, muziejuose, koncertuose,  kine, teatre, renginiuose, dalijasi įspūdžiais.  Dalyvauja susitikimuose su menininkais, susipažįsta su jų  kūryba.  Kuria meninius darbelius, dainuoja, šoka, vaidina, klausosi  muzikos kūrinių.  Rengia kūrybinių darbų parodas, aptaria savo ir draugų kūrybą,  grožisi ja.  Stebi gamtos, aplinkos grožį, klausosi gamtos garsų. | |
| 5 žingsnis | Dalijasi įspūdžiais po koncertų, spektaklių, parodų, renginių lankymo.  Supranta ir pakomentuoja kai kuriuos meninės kūrybos proceso ypatumus (siužetą, veikėjų bruožus, nuotaiką, spalvas, veiksmus). Pasako, kaip jautėsi ir ką patyrė dainuodamas, šokdamas,  vaidindamas, vaizduodamas dailės darbeliu, ką vaizduoja savo kūriniuose.  Mėgaujasi meninės veiklos eiga, muzikavimu, šokiu, vaidyba, dailės veikla. Rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais. Grožisi gamtos spalvomis, formomis, garsais.  Pasako savo nuomonę apie muzikos kūrinėlį, dainelę, šokį, vaidinimą, dailės darbelį, aplinką, drabužį, tautodailės ornamentais papuoštus daiktus. | |
| 6 žingsnis | Pasakoja įspūdžius apie muzikos, vaidinimo, šokio, dailės, tautodailėskūrinių siužetą, vaizduojamus įvykius, veikėjus, nuotaiką, kilusius vaizdinius.  Plačiau papasakoja, ką sukūrė, kaip pats bei kiti dainavo, grojo, šoko vaidino, piešė. Stengiasi kuo gražiau šokti, vaidinti, deklamuoti, dainuoti, groti, piešti, konstruoti. Gėrisi ir grožisi savo  menine kūryba. Pastebi papuoštą aplinką,  meno kūrinius ir pasako, kas jam gražu.  Palankiai vertina savo ir kitų kūrybinę veiklą, pasako vieną kitą mintį, kodėl gražu. | |
| 5.3. | Kūrybiškumas | 2 žingsnis | Domisi naujais daiktais, vaizdais, garsais, judesiais.  Atranda naujus veiksmus (tapyti ant veidrodžio, ridenti, nardinti į vandenį ir kt.) ir taiko juos daiktų tyrinėjimui. | | Pats puošia padarytus dirbinėlius.  Eksperimentuoja įvairiomis tūrinėmis medžiagomis: moliu, plastilinu, drėgnu smėliu, minkštu sniegu, sūria tešla.  Pritaiko įvairius daiktus veiksmams, pvz. kaladėlė – „telefonas“, pieštukas – „šaukštas“ ir t.t.  Žaidžia su dažų dėmėmis „Į ką tai panašu?“.  Kartu auklėtoja dalyvauja kūrybiniuose darželio projektuose | |
| 3 žingsnis | Atranda vis naujus dalykus artimiausioje įprastoje aplinkoje.  Įsivaizduoja gyvūnus, augalus, daiktus, apie kuriuos jam pasakojama, skaitoma.  Žaisdamas atlieka įsivaizduojamus simbolinius veiksmus. | |
| 4 žingsnis | Įžvelgia naujas įprastų daiktų bei reiškinių savybes.  Pasitelkia vaizduotę ką nors veikdamas: žaisdamas, pasakodamas, judėdamas.  Sugalvoja įdomių idėjų, skirtingų veikimo būdų. | | Eksperimentuoja ant balto ir spalvoto (sauso ir šlapio), įvairaus formato, dydžio popieriaus pirštu, teptuku, šiaudeliu, trintuku, kamšteliu, sagute.  Tapytą darbelį papildo realiomis medžiagomis (audiniu, džiovintų augalais ir kt.).  Dailės priemonėmis reiškia savo literatūrinius, muzikos kūrinio ar kitokius meninius įspūdžius.  Aplikuoja iš skirtingo šiurkštumo, storumo, įvairių spalvų popieriaus, buityje nereikalingų laikraščių, tapetų, folijos ir kt.  Gamina, atvirukus, kvietimus, knygeles, dovanėles draugams, šeimos nariams.  įvairią atributiką, dekoracijas šventėms, pramogoms.  Kuria daugiasluoksnius kūrinius. | |
| 5 žingsnis | Klausinėja, aiškindamasis jam naujus, nežinomus dalykus.  Savitai suvokia ir vaizduoja pasaulį.  Išradingai, neįprastai naudoja įvairias medžiagas, priemones. Lengvai sugalvoja,  keičia, pertvarko savitas idėjas, siūlo kelis variantus.  Džiaugiasi savitu veikimo procesu ir rezultatu. | |
| 6 žingsnis | Nori atlikti ir suprasti vis daugiau naujų, nežinomų dalykų.  Kelia probleminius klausimus, diskutuoja, svarsto, įsivaizduoja, fantazuoja.  Ieško atsakymų, naujų idėjų, netikėtų sprendimų, neįprastų medžiagų, priemonių,  atlikimo variantų, lengvai, greitai keičia, pertvarko, pritaiko, siekia savito rezultato.  Drąsiai, savitai eksperimentuoja, nebijo suklysti, daryti kitaip. | |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**